Source: https://ergasiakadikaiomata.wordpress.com/category/2-%CE%B5%CF%81%CE%B3%CE%B1%CF%83%CE%B9%CE%B1%CE%BA%CE%B1/
Timestamp: 2019-06-16 05:20:14+00:00
Document Index: 17885194

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ']

2) ΕΡΓΑΣΙΑΚΑ | ΕΡΓΑΣΙΑΚΑ ΔΙΚΑΙΩΜΑΤΑ ( Κώστας Νικολάου ΚΕΠΕΑ/ΓΣΕΕ )
Νομοσχέδιο σκάνδαλο για εργασιακά: Ελεύθερα η αδήλωτη εργασία και οι παρανομίες γύρω από αυτή
Posted on Ιουλίου 5, 2018. Filed under: 2) ΕΡΓΑΣΙΑΚΑ | Ετικέτες: αδηλωτη εργασια |
Ελεύθερα η αδήλωτη εργασία και οι παρανομίες γύρω από αυτή
Νικολάου Κώστας:
Το ΕΒΕΑ καταγράφει την αδήλωτη εργασία στο 50%, αφού για να τεκμηριώσει την πρόταση για μείωση των ασφαλιστικών εισφορών από το 20% στα 10% ισχυρίζεται… «ότι έτσι θα οδηγήσει σε αύξηση της καταγεγραμμένης απασχόλησης, ενώ η μείωση των εσόδων για τα ταμεία ανά υπόχρεο, θα αντισταθμιστεί από την αντίστοιχη αύξηση του αριθμού των υπόχρεων εισφοράς»!!
10 δις ευρώ ετησίως κοστίζει η αδήλωτη εργασία !
Posted on Φεβρουαρίου 4, 2017. Filed under: 2) ΕΡΓΑΣΙΑΚΑ, 2) ΚΟΙΝ. ΑΣΦΑΛΙΣΗ | Ετικέτες: 10 δισ. ερώ, ταμεια, αδηλωτη εργασια |
ΑΣΦΑΛΙΣΤΙΚΑ ΤΑΜΕΙΑ: 200 δισ. ΕΥΡΩ ΟΙ ΟΦΕΙΛΕΣ ΚΑΙ 100 δισ. ΕΥΡΩ ΤΑ ΔΙΑΦΥΓΟΝΤΑ ΑΠΟΘΕΜΑΤΙΚΑ
Posted on Ιανουαρίου 22, 2016. Filed under: 2) ΕΡΓΑΣΙΑΚΑ, 2) ΚΟΙΝ. ΑΣΦΑΛΙΣΗ |
Η κοινωνική ασφάλιση είναι δημόσιος πλούτος και όχι δημόσιο βάρος – Μέτωπο εθνικής σωτηρίας του εθνικού μας πλούτου.
Σύνταξη: Η μηνιαία σύνταξη (χωρίς τα χαράτσια) θα είναι 1.050 ευρώ. Τα ετήσια ποσά (με τα δώρα) 1.050 Χ 14 = 14.700 ευρώ. Ενώ, χωρίς τα δώρα 1.050 Χ 12 = 12.600 ευρώ. Είναι εμφανές, πως τα ποσά αυτά χωρούν, περί τα 25 χρόνια.
Μη ανταποδοτικές (κοινωνικές) συντάξεις: Είναι η μεγάλη πλειοψηφία των συντάξεων, οι οποίες χορηγούνται με κοινωνικά κριτήρια, και δεν σχετίζονται άμεσα με τις εισφορές και τα όρια ηλικίας. Σε αυτές κατατάσσονται, καταρχήν, οι αναπηρίας, οι θανάτου, και αρκετές από τις γήρατος, όπως των γυναικών, των μητέρων ανηλίκων, και ορισμένων ειδικών κατηγοριών, που, έως το 2021, έχουν χαμηλότερα όρια ηλικίας, καθώς και οι αμειβόμενες με τα κατώτατα όρια. Λόγος που καθιστά το κράτος υπόχρεο να συμμετέχει με ασφαλιστικές εισφορές, κατά 50% των συνολικών εισφορών σύμφωνα με το νόμο, ( 20% + 10% = 30% των αποδοχών) .
Επίσης, όλες οι συντάξεις του ΟΓΑ (παρά το ότι έγινε Ταμείο), καθώς, και τα διάφορα επιδόματα που χορηγούν τα ασφαλιστικά Ταμεία, βαρύνουν επίσης,ξεχωριστά τον κρατικό προϋπολογισμό.
Από το 2010 και μετά, με την βιαία επιβολή του μνημονιακού νεοφιλελευθερισμού, το κράτος συμπεριφέρεται ως «μπαταχξής». Ακλουθώντας τυφλά τις εντολές τις τρόικα, οι «κρατικές επιχορηγήσεις» για όλους των φορείς κοινωνικής ασφάλισης (συντάξεις – υγεία – ανεργία – Νοσοκομεία ) μειωθηκαν: Για το έτος 2013 στα 13,8 δις ευρώ. Για το έτος 2014 στα 12,0 δις ευρώ. Για το έτος 2015 στα 11,25 δις ευρώ. Ενώ στα πλαίσια του 3ου μνημονίου, το 2016 – 2017– 2018, θα μειωθούν ακόμα παρά κάτω, κατά 2,8 δις λιγότερα.
ΠΡΟΒΛΗΜΑ ΕΙΣΡΟΩΝ ΚΑΙ ΟΧΙ ΕΚΡΟΩΝ ΕΧΟΥΝ ΤΑ ΤΑΜΕΙΑ
δ) Είναι το μνημόνιο που επέβαλε την μείωση των ασφαλιστικών εισφορών κατά 3,9%, με ετήσια ζημία των ασφαλιστικών ταμείων περί τα 900 εκ ευρώ.
ε) Είναι η τεχνολογική εξέλιξη που εκτοπίζει θέσεις εργασίας, και ως μοναδικό φάρμακο είναι η μείωση του χρόνου εργασίας, καθώς το ρολόι σταμάτησε στο 1984.
Ο Κώστας Νικολάου είναι Μέλος Διοικούσας Επιτροπής ΚΕ.Π.Ε.Α./ΓΣΕΕ
Να ακυρωθούν με νόμο οι παράνομες μετατροπές συμβάσεων από πλήρη εργασία σε μερική απασχόληση
Posted on Απρίλιος 9, 2015. Filed under: 2) ΕΡΓΑΣΙΑΚΑ |
Οι εργαζόμενοι του Ιδιωτικού Τομέα δεν είναι δεύτερης κατηγορίας
Πλήρη αποκατάσταση των παράνομων μετατροπών – από πλήρη σε μερική απασχόληση
Εποχή 5 Απριλιου 2015
Πολύ σωστές είναι οι εξαγγελίες της νέας κυβέρνησης για επαναπρόσληψη των Δημοσίων Υπάλληλων, οι οποίοι απολύθηκαν την περίοδο του μνημονίου, αλλά και οι δηλώσεις αρμοδίων υπουργών, ότι η αποκατάσταση των Δημοσίων Υπάλληλων είναι θέμα ηθικής και συμβολικής σημασίας.
Ο συμβολισμός όμως, και η ηθική της κυβέρνησης, κινδυνεύουν να είναι μονόφθαλμος, εάν η αποκατάσταση, δεν συνεχιστεί για όλους, και στους εκτός Δημοσίου εργαζόμενους, ιδιαίτερα στους «εκτός των τειχών» οι οποίοι δεν ανήκουν σε σωματεία.
Ο λόγος, για τις παράνομες μετατροπές σχέσεων εργασίας, από πλήρη σε «μερική απασχόληση» στην εποχή του μνημονίου. Και, δεν μιλάμε για διώξεις από κάποιον μνημονιακό νόμο. Πρόκειται για παράβαση, υφισταμένων νόμων, για χιλιαδες διώξεις – εκτός των τειχών – εργαζομένων, οι οποίοι, ακόμα και σήμερα, βιώνουν τα μνημόνια και την εργοδοτική αυθαιρεσία.
Σύμφωνα με το άρθρο 38 του νόμου 1892/1990 ο οποίος έφερε σε ισχύ, την «ΜΕΡΙΚΗ ΑΠΑΣΧΟΛΗΣΗ», στην παράγραφο 2, προβλέπονται και τα εξής: Καταγγελία της σχέσης εργασίας λόγο μη αποδοχής από τον μισθωτό εργοδοτικής πρότασης για μερική απασχόληση είναι άκυρη. Μάλιστα, η διάταξη αυτή παραμένει αυτούσια και στον μνημονιακό νόμο 3846/2010, στο άρθρο 2 παράγραφο 8.
Παρά ταύτα, οι εργοδότες, με την ανοχή και στήριξη των προηγούμενων κυβερνήσεων ΝΔ & ΠΑΣΟΚ, εκμεταλλευόμενοι την απουσία συνδικαλιστικής οργάνωσης στο χώρο τους, με το «πιστόλι στον κρόταφο» αναγκάζουν τους εργαζόμενους να υπογράφουν, την μετατροπή της πλήρους εργασίας «σε μερική απασχόληση». Δηλαδή, στο εξής, εμφανίζονται ότι παρέχουν λιγότερες ώρες από ότι πραγματικά εργάζονται.
Με τον τρόπο αυτό παρακάμπτονται βασικά δικαιώματα – το 8ωρο 5νθημερο μετατρέπεται σε ωρομίσθιο – με τους εργοδότες να κερδοσκοπούν και τους εργαζομένους να ζημιώνονται στις μηνιαίες αποδοχές, αλλά και στην ετήσια άδεια, δώρα Χριστουγέννων – Πάσχα, επίδομα άδειας, τα οποία καταβάλλονται μειωμένα καθώς, και σε ημέρες ασφάλισης λόγο μη εφαρμογής του 5νθημερου.
Συμβάσεις εργασίας που μετατράπηκαν στην περίοδο του μνημονίου
Όπως φαίνεται και στον πινάκα, η εργοδοτική αυθαιρεσία – με αμείωτους ρυθμούς – ακόμα και σήμερα, καλά κρατεί.
Η κυβέρνηση – το υπουργείο εργασίας – οφείλει να δώσει ένα τέλος στην εργοδοτική αυθαιρεσία και ατιμωρησία. Θα πρέπει να προχωρήσει άμεσα, στις προγραμματικές δεσμεύσεις με την αποκατάσταση της εργατικής νομοθεσίας και την ανάκτηση των δικαιωμάτων, όλων των εργαζομένων.
Θα πρέπει να στείλει μηνύματα σεβασμού και τήρησης της εργατικής νομοθεσίας. Με νόμο, να ακυρώσει όλες (2009 έως 2015) τις συμβάσεις εργασίας, οι οποίες παράνομος μετατράπηκαν από πλήρη εργασία σε «μερική απασχόληση» και σε εκ περιτροπής εργασία. Και στο εξής, να απαγορεύεται οποιαδήποτε βλαπτική μετατροπή.
Επίσης, η «μερική απασχόληση» θα πρέπει να θωρακιστεί και να καταστεί ασύμφορη, έτσι ώστε να αποτραπεί η κατάχρησή της, να περιοριστεί στο ελάχιστο, εκεί που πραγματικά απαιτείται.
Συμβάσεις εργασίας που μετατράπηκαν στην περίοδο του μνημονίου:
Όλες οι συμβάσεις που μετατράπηκαν από το 2009 έως το 2015 εδώ
nikolaou@kepea.g
Posted on Ιουλίου 20, 2014. Filed under: 2) ΕΡΓΑΣΙΑΚΑ |
Posted on Απρίλιος 1, 2014. Filed under: 2) ΕΡΓΑΣΙΑΚΑ |
Posted on Φεβρουαρίου 4, 2014. Filed under: 2) ΕΡΓΑΣΙΑΚΑ, 4) ΣΥΝΔΙΚΑΛΙΣΤΙΚΑ |
Posted on Δεκέμβριος 3, 2013. Filed under: 2) ΕΡΓΑΣΙΑΚΑ, 4) ΣΥΝΔΙΚΑΛΙΣΤΙΚΑ |
ΠΩΣ ΠΑΕΙ Η ΑΝΕΡΓΙΑ, ΣΤ’ ΑΛΗΘΕΙΑ;
Posted on Οκτώβριος 6, 2013. Filed under: 2) ΕΡΓΑΣΙΑΚΑ |
Τα στοιχεία των ΟΑΕΔ & ΙΚΑ καίνε τον Υπουργό Εργασίας και αποκαλύπτουν τα ψέματα περί ανάπτυξης της οικονομίας
ΕΠΟΧΗ 6 /10/ 2013:
Εδώ παπάς εκεί παπάς, που είναι η ανεργία; Εξαφανίστηκε!! Ή, για την ακρίβεια αυτή μειώνεται!! Έτσι θέλει ο υπουργός Εργασίας. Και καθώς έχει επιδοθεί στο σπορ της παραπλάνησης και της εξαπάτησης, έρχεται – όπως προχθές- κάθε μήνα και με νέα ανακοίνωση για να διατυμπανίσει πως η Ελλάδα τώρα μπήκε σε τροχιά ανάπτυξης και ότι οι αυξητικοί ρυθμοί της ανεργίας ανακόπτονται και η αγορά εργασίας εισέρχεται σε φάση σταθεροποίησης. Μόνο που τα στοιχεία που χρησιμοποιεί είναι του τύπου «ο χωροφύλακας και το μπουζούκι είναι όργανα, άρα, χωροφύλακας και μπουζούκι, το ίδιο πράμα»
Ο κ. Βρούτσης, ισχυρίζεται, πως το ισοζύγιο των ροών (απολύσεις – προσλήψεις) μισθωτής απασχόλησης του πρώτου οκταμήνου του 2013 είναι θετικό, 102.580 νέες θέσεις εργασίας. Και πως αποτελεί και την υψηλότερη επίδοση από το 2004 μέχρι σήμερα. Ο υπουργός Εργασίας, παραπλανεί συστηματικά και εμπαίζει τους ανέργους.
Πώς; Πρώτα, απαγόρευσε ή περιόρισε τον ΟΑΕΔ και το ΙΚΑ, να ανακοινώνουν εγκαίρως στοιχεία. Ο ΟΑΕΔ για τους ανέργους και τις ροές μισθωτής απασχόλησης, ( τελευταία ανακοίνωση είναι για τον μήνα Μάρτιο του 2013) και το ΙΚΑ τα μηνιαία στοιχεία απασχόλησης, (τελευταία ανακοίνωση είναι για τον Σεπτέμβριο του 2012). Μετά, δημιούργησε ένα νέο «σύστημα πληροφόρησης» το ΕΡΓΑΝΗ.
Το ΕΡΓΑΝΗ, που λειτουργεί από της 1/3/2013, χρησιμοποιεί στοιχεία του ΟΑΕΔ αποκρύβοντας όμως, τους εγγεγραμμένους άνεργους, παρουσιάζει μόνο τις ροές μισθωτής απασχόλησης. Όσο θετικά και αν είναι τα αποτελέσματα, μόνο από τις ροές, κανένα αξιόπιστο στοιχείο περί ανάπτυξης προκύπτει και αυτό για τους εξής λόγους:
Πρώτον, στις ροές απασχόλησης, θα πρέπει κάθε φορά να εξετάζεται και το προφίλ των προσλήψεων. Εάν αυτές είναι, π.χ., με μερική απασχόληση ή εκ περιτροπής εργασία, τότε ας μην μιλάμε για επικείμενη είναι ανάπτυξη.
Δεύτερον, θα πρέπει να εξετάζεται η περίοδος των ροών. Το πρώτο εξάμηνο κάθε έτους, λόγο της εποχικής και εκτεταμένης προσωρινής απασχόλησης, οι προσλήψεις υπερτερούν των απολύσεων ενώ το δεύτερο εξάμηνο γίνεται το αντίστροφο.
Τρίτον, για αξιόπιστα συμπεράσματα θα πρέπει, η απογραφή εκροών – εισροών απασχόλησης να γίνεται στο συνόλου του ενεργού πληθυσμού. ο ΟΑΕΔ όμως απευθύνεται και καταγράφει τις αποχωρίσεις – προσλήψεις μόνο των μισθωτών του Ιδιωτικού Τομέα, αποκρύπτοντας έτσι τις αποχωρήσεις – απολύσεις – κλεισίματα επιχειρήσεων και μηδενικές προσλήψεις, που καταγράφονται στον ευρύτερο δημόσιο Τομέα.
Τέταρτον, η αυξομείωση των ροών μισθωτής απασχόλησης σχετίζεται και με το αν είναι δηλωμένη ή όχι εργασία. Σημαίνει ότι όταν αυξομειώνεται η αδήλωτη εργασία, αυτό επηρεάζει και τους δείκτες ροών απασχόλησης. Όχι όμως και το ποσοστό ανεργίας, αφού οι αδήλωτοι που για κάποιο λόγο δηλώθηκαν, έτσι και αλλιώς, εργαζόμενοι ήταν.
Ο κ. Βρούτσης σκοπίμως, παραβλέπει τους κανόνες αυτούς, και με επιλεγμένα στοιχεία προσπαθεί να εμφανίσει ένα ειδυλλιακό τοπίο. Εμείς, παρουσιάζουμε όλα τα στοιχεία, τουλάχιστο αυτά που διαθέτουμε, και που αποδεικνύεται πως η πραγματικότητα είναι τελείως διαφορετική!!
1. Στον πίνακα Ι παρουσιάζονται οι αποχωρίσεις – προσλήψεις του 2013 και οι διαφορές σε σχέση με το 2012, όπως τις καταγράφει το ΕΡΓΑΝΗ του κ. Βρούτση.
2. Στον πίνακα II, είναι οι ετήσιες ροές μισθωτής απασχόλησης, ανά εξάμηνο από το 2006 έως το 2012.
3. Στον πίνακα IIΙ παρουσιάζουμε το προφίλ των προσλήψεων από την 1η Μαρτίου έως 31 Αύγουστου 2013 οι οποίες είναι 528.968.
4. Στον πίνακα IV παρουσιάζουμε τα στοιχεία απασχόλησης του Σεπτεμβρίου κάθε έτους, από το 2008 έως το 2012, που είναι και τα τελευταία διαθέσιμα του ΙΚΑ.
5. Στον πίνακα V παρουσιάζουμε τους εγγεγραμμένους άνεργους στον ΟΑΕΔ από την 1/1 /2010 έως της 31 Μαρτίου 2013, όπου και η τελευταία ανακοίνωσή του. Παράλληλα, αποκαλύπτουμε και το τρικ του ΟΑΕΔ, καθώς, ως γνωστό, όταν εγγράφει τους ανέργους τους διαχωρίζει, σε όσους ζητούν από τον ΟΑΕΔ εργασία και σε όσους δεν ζητούν. Όταν όμως ανακοινώνει τα στοιχεία ανέργων, παρουσιάζει ως άνεργους μόνο όσους ζητούν εργασία ενώ τους υπόλοιπους του αναφέρει στα ψιλά και χρειάζεται μικροσκόπιο να το διαβάσει κανείς.
Παρατηρήσεις Συμπεράσματα:
Σύμφωνα με το ΕΡΓΑΝΗ, (Πίνακας Ι) έως και τον μήνα Αύγουστο, οι προσλήψεις υπερτερούν κατά 102.580, ενώ σε σχέση με το 2012, αυτές είναι 71.318. Όμως είναι νωρίς να κρίνουμε και όποιος βιάζεται σκοντάφτει. Ο πίνακας II εμφανίζει όλοι την αλήθεια που λέει ότι σε όλα τα πρώτα εξάμηνα υπερτερούν οι προσλήψεις ενώ στα δεύτερα ακλουθούν οι απολύσεις.
Στον πίνακα IV βλέπουμε, ότι η μερική απασχόληση το Σεπτέμβριο του 2012 ήταν το 19,9% της πλήρους, ενώ σήμερα μαζί με την εκ περιτροπή εργασία (πίνακας III) τα ποσοστά αυτά υπερδιπλασιάστηκαν και το (33,47% + 8,29%) 41,76%. Αυτό σημαίνει, πώς από το σύνολο των προσλήψεων του 2013 το 42% μοιράζεται την ίδια θέση. Δηλαδή κατά 22% περισσότεροι από το 2012! Αυτό σε νούμερα μεταφράζεται, σε 11% λιγότερες θέσεις εργασίας του συνόλου των προσλήψεων, δηλαδή από τις 637.258 προσλήψεις θα αφαιρέσουμε το 11% ή τις 70.098. Αλλά τόσες είναι και οι περισσότερες θέσεις εργασίας του κ. Βρούτση.
Ο πίνακας V του ΟΑΕΔ, είναι ο αδιάψευστος μάρτυρας. Δείχνει ότι και τους τρείς πρώτους μήνες του 2013, καταγράφονται κάθε μήνα, 100.000 περίπου περισσότεροι άνεργοι σε σχέση με το 2012. Ταυτόχρονα, αποκαλύπτεται και η απάτη του Υπουργού, αφού ο ίδιος με το ΕΡΓΑΝΗ (Πίνακας Ι) στο διάστημα αυτό εμφανίζει για το 2013 38.288 (9.031+12.743+ 16.514) νέες θέσεις εργασίας.
Στον πίνακα IV του ΙΚΑ, φαίνεται και η καταστροφή της οικονομίας. Μόνο έως το Σεπτέμβριο του 2012 οι επιχειρήσεις που χρησιμοποιούν προσωπικό μειώθηκαν κατά 117.399 και οι θέσεις εργασίας κατά 495.400. Η μερική απασχόληση αυξήθηκε σε σχέση με την πλήρη, κατά 50%.
Μέχρι εδώ μιλάμε για τις ροές μόνο του Ιδιωτικού Τομέα. Όχι των υπολοίπων τομέων. Σ΄ αυτούς, όμως, κυριαρχούν μόνο οι εκροές, δηλαδή, μόνο αποχωρίσεις, απολύσεις μέσω ιδιωτικοποιήσεων και κλεισίματα επιχειρήσεων, με μηδενικές ή ελάχιστες εισροές. Δεν μιλήσαμε επίσης, για τους νεοεισερχόμενους οι οποίοι σύμφωνα με την (ΕΛ.ΣΤΑΤ.) αυτοί ανέρχονται στους 120. 000 το χρόνο.
Συμπέρασμα: Εάν και στο τέλος του έτους, τα αποτελέσματα του ΕΡΓΑΝΗ είναι θετικά, αυτό δεν έχει να κάνει με την ανάπτυξη, παρά μόνο, με βίαιες αλλαγές των εργασιακών σχέσεων, τυχών κάμψη της αδήλωτης εργασίας ή και από ιδιωτικοποιήσεις του Δημοσίου Τομέα.
Τελευταίο αλλά σοβαρό! ο Υπουργός είναι υπόλογος και για κάτι ακόμα. Στον Πίνακα II του ΟΑΕΔ, εμφανίζονται κάθε χρόνο περί τις 300.000 ως οικιοθελείς αποχωρίσεις!! Πόσο «οικιοθελείς» όμως είναι αυτές σε περίοδο κρίσης και με ανεργία σε δυσθεώρητα ύψη; Οι ετήσιες αποχωρίσεις λόγο συνταξιοδότησης, σύμφωνα με το ΙΚΑ κυμαίνονται μόνο στις 60.000. Εμείς θα το πούμε και ο υπουργός ας το διαψεύσει. Είναι παράνομες απολύσεις από επιχειρήσεις οι οποίες, ενώ ροκανίζουν τις επιδοτήσεις του ΟΑΕΔ, δεν τηρούν τους όρους περί διατήρησης θέσεων εργασίας. Τις απολύσεις αυτές τις εμφανίζουν ως οικιοθελείς αποχωρίσεις!! Και το υπουργείο Εργασίας αυτά τα δέχεται.
Μέλος Διοικούσας Επιτροπής ΚΕΠΕΑ/ΓΣΕΕ
nikolaou@kepea
ΣΥΡΙΖΑ: «Ύποπτες» διαφορές στα στοιχεία ΟΑΕΔ, ΙΚΑ για την ανεργία
Ο Υπουργός Εργασίας προβαίνει κάθε μήνα και σε μια νέα ανακοίνωση για να διατυμπανίσει πως η Ελλάδα τώρα μπήκε σε τροχιά ανάπτυξης, οι αυξητικοί ρυθμοί της ανεργίας ανακόπτονται και η αγορά εργασίας εισέρχεται σε φάση σταθεροποίησης.
Στην τελευταία ανακοίνωση ισχυρίζεται πως το ισοζύγιο των ροών μισθωτής απασχόλησης του πρώτου οκταμήνου του 2013 είναι θετικό και διαμορφώνεται στις 102.580 νέες θέσεις εργασίας, την υψηλότερη επίδοση από το 2004 μέχρι σήμερα!
Στις ροές απασχόλησης, δεν εξετάζεται το προφίλ των προσλήψεων, εάν δηλαδή αυτές είναι με μερική απασχόληση ή εκ περιτροπής εργασία. Δεν εξετάζεται επίσης η χρονική στιγμή των ροών καθώς, το πρώτο εξάμηνο κάθε έτους, λόγω της εποχικής και της εκτεταμένης προσωρινής απασχόλησης, οι προσλήψεις υπερτερούν των απολύσεων, ενώ το δεύτερο εξάμηνο γίνεται το αντίστροφο. Εξάλλου, για να θεωρήσει κανείς αξιόπιστα τα συμπεράσματα, θα έπρεπε η απογραφή εκροών – εισροών να γινόταν επί του συνόλου του ενεργού πληθυσμού και όχι μόνο από τους μισθωτούς του Ιδιωτικού Τομέα.
Το σύστημα ΕΡΓΑΝΗ αποκλείει ανέργους επαγγελματίες, αυτοαπασχολούμενους, αγρότες, γιατρούς, δικηγόρους, μηχανικούς κλπ. Αλλά και για τους μισθωτούς τα στοιχεία δεν είναι επαρκή, διότι δεν λαμβάνεται υπόψη η αδήλωτη εργασία, η οποία φτάνει το 33% του συνόλου των απασχολούμενων.
Αξίζει επίσης να σημειωθεί ότι ο ΟΑΕΔ, όταν εγγράφει τους ανέργους, τους διαχωρίζει σε όσους ζητούν εργασία και σε όσους δεν ζητούν. Όταν όμως ανακοινώνει τα στοιχεία ανέργων, παρουσιάζει ως άνεργους μόνο όσους ζητούν εργασία.
Μια απλή ανάγνωση των πινάκων που δημοσιεύουν οι φορείς, οδηγεί σε συμπεράσματα αντίθετα από του Υπουργείου. Σύμφωνα με το ΕΡΓΑΝΗ, έως και τον μήνα Αύγουστο του 2013, οι προσλήψεις υπερτερούν σε σχέση με το 2012. Όμως, σε άλλο πίνακα φαίνεται ότι σε όλα τα πρώτα εξάμηνα υπερτερούν οι προσλήψεις ενώ στα δεύτερα ακολουθούν οι απολύσεις.
Τα στοιχεία επίσης δείχνουν ότι η μερική απασχόληση το Σεπτέμβριο του 2012 έφτανε το 19,9%, ενώ σήμερα, μαζί με την εκ περιτροπής εργασία, υπερδιπλασιάστηκαν και τρέχουν με 41,76%!
Από το σύνολο των προσλήψεων του 2013, δηλαδή, το 42% μοιράζεται την ίδια θέση, 22% περισσότεροι από το 2012. Αυτό σε νούμερα μεταφράζεται, σε 11% λιγότερες θέσεις εργασίας σε σχέση με τις προσλήψεις!
Το συμπέρασμα είναι ότι, εάν και στο τέλος του έτους υπάρξουν θετικά αποτελέσματα, αυτό θα είναι αποτέλεσμα βίαιων αλλαγών στις εργασιακές σχέσεις και όχι της ανάπτυξης.
Με βάση τους πίνακες, αποκαλύπτονται και «ύποπτες» διαφορές μεταξύ των συστημάτων: ο ΟΑΕΔ, τους τρεις πρώτους μήνες του 2013, καταγράφει 100.000 περισσότερους ανέργους σε σχέση με το 2012, ενώ στο ΕΡΓΑΝΗ στο διάστημα αυτό εμφανίζει 38.288 νέες θέσεις εργασίας!
Παράλληλα, σύμφωνα με το ΙΚΑ, μόνο έως το Σεπτέμβριο του 2012, οι επιχειρήσεις που χρησιμοποιούν προσωπικό μειώθηκαν κατά 117.399 και οι θέσεις εργασίας κατά 495.400, ενώ η μερική απασχόληση αυξήθηκε σε σχέση με την πλήρη, κατά 50%.
Τέλος, θα πρέπει να τονιστεί ότι οι 300.000 οικιοθελείς αποχωρήσεις σε περίοδο κρίσης και με την ανεργία σε δυσθεώρητα ύψη που εμφανίζονται από τον ΟΑΕΔ είναι εικονικές, όταν μάλιστα οι ετήσιες αποχωρήσεις λόγω συνταξιοδότησης, σύμφωνα με το ΙΚΑ, κυμαίνονται στις 60.000.
Στην ουσία πρόκειται για παράνομες απολύσεις από επιχειρήσεις οι οποίες, ενώ ροκανίζουν τα προγράμματα του ΟΑΕΔ, δεν τηρούν τους όρους περί διατήρησης των θέσεων εργασίας, απολύουν παράνομα, και τις απολύσεις αυτές τις εμφανίζουν ως οικιοθελείς αποχωρήσεις.
Posted on Φεβρουαρίου 14, 2013. Filed under: 2) ΕΡΓΑΣΙΑΚΑ, 4) ΣΥΝΔΙΚΑΛΙΣΤΙΚΑ |
Posted on Απρίλιος 12, 2012. Filed under: 2) ΕΡΓΑΣΙΑΚΑ, 6) ΔΗΛΩΣΕΙΣ - ΠΑΡΕΜΒΑΣΕΙΣ |
Εποχή: 8/4/2012
Του Κωστα Νικολάου*
Μετά το πραξικόπημα στις συλλογικές συμβάσεις εργασίας, και την μείωση του βασικού μισθού της ΕΓΣΣΕ κατά 22%, και 32% για τους νέους, οι εργοδότες, όρμησαν σαν τα όρνια να κατασπαράξουν τα θύματά τους. Πληρωμένοι κοντυλοφόροι, αλλά και διάφορα «λογιστικά γραφεία», έχουν αναλάβει το έργο της παραπληροφόρησης, ότι στις 14 -5-2012 λήγουν όλες οι συλλογικές συμβάσεις!! Και πως δεν θα ξανά υπογραφούν νέες!! Και πως οι εργοδότες μπορούν να κάνουν ότι αυτοί θέλουν!! Σπέρνουν έτσι το φόβο και τον τρόμο με σκοπό να γονατίσουν τους εργαζόμενους και να γίνουν η εύκολη λεία.
Συμπεριφέρονται λες και οι Συλλογικές Συμβάσεις ήρθαν απ τον ουρανό και δεν υπάρχουν συνδικάτα, σαν να μην υπάρχουν πολιτικές δυνάμεις που στηρίζουν τους εργαζόμενους, λες και σταμάτησε η ζωή και η ταξική πάλη και πως το ΠΑΣΟΚ με την Ν.Δ θα είναι ισόβια στην εξουσία.
Τις Σ.Σ.Ε., δεν μας το χάρισε ο Κουτρουμάνης. Έρχονται από πολύ μακριά, κερδήθηκαν με αγώνες και αίμα, αποτελούν την ποιο σκληρή ταξική σύγκρουση, που οι εργαζόμενοι έτσι και τώρα, θα συνεχίσουν τον αγώνα αυτό.
1. Η μείωση κατά 22% αφορά μόνο τον βασικό μισθό της ΕΓΣΣΕ, και όσους αμείβονται με την σύμβαση αυτή. Δεν αφορά όλους τους εργαζόμενους οι οποίοι καλύπτονται από Κλαδικές ή Ομοιοεπαγγελματικές ή Τοπικές ή Επιχειρησιακές, Συλλογικές Συμβάσεις Εργασίας.
Αυτό σημαίνει πως όλοι οι εργαζόμενοι, θα πρέπει να σπεύσουν και να μάθουν, ποια ή ποιες ΣΣΕ τους καλύπτουν (Κλαδική – Ομοιοεπαγγελματική – Τοπική- Επιχειρησιακή) και να έρθουν σε άμεση επαφή με τα συνδικάτα που υπογράφουν την σύμβασή τους ή τις συμβάσεις τους.
2. Οι ΣΣΕ με ισχύ πάνω από ένα (1) έτος (είναι οι περισσότερες), ακόμα κι εάν έχουν ημερομηνία λήξης, σύμφωνα το άρθρο 9 του ν. 1876/1990 θεωρούνται αόριστης διάρκειας και με βάση την ΠΥΣ 6 (Πράξη Υπουργικού Συμβουλίου) «λήγουν» αναγκαστικά στις 14-2-2013.
α) Για τις ΣΣΕ, που είχαν επεκταθεί ως γενικά υποχρεωτικές, ισχύουν για το σύνολο των εργαζομένων και των εργοδοτών και όχι μόνο για τα μέλη. Κατά συνέπεια, οποιαδήποτε μείωση, ακόμα και με υπογραφή «ατομικής συμφωνίας», θεωρείται άκυρη. Στις περιπτώσεις αυτές, και για διάστημα (5) ετών, οι εργαζόμενοι διατηρούν το δικαίωμα δικαστικής διεκδίκησης.
β) Για τις ΣΣΕ, που δεν είχαν επεκταθεί ως γενικά υποχρεωτικές, η ισχύς αφορά μόνο για τα μέλη συνδικαλιστικών οργανώσεων (εργατικών και εργοδοτών) που υπογράφουν την σύμβαση και δεσμεύονται από αυτή. Για τα μη μέλη, για να γίνει μείωση αποδοχών, θα πρέπει να συναινέσουν και οι μισθωτοί με υπογραφή νέας «ατομικής συμφωνίας», διαφορετικά η οποιαδήποτε μείωση είναι άκυρη.
γ) Όταν θα λήξουν οι ΣΣΕ αυτές, συνεχίζουν για 3 μήνες να παράγουν κανονιστική ισχύ και εάν δεν έχουν καταγγελθεί ενωρίτερα, ισχύουν έως τις 14-5-2013. Μετά την ημερομηνία αυτή, έως ότου υπογραφεί νέα σύμβαση, ο βασικός μισθός, τα επιδόματα ωρίμανσης (πολυετίες), τέκνων, σπουδών και επικινδύνου εργασίας, περνούν στους όρους ατομικής σύμβασης και για να αλλάξουν απαιτείται η συναίνεση των μισθωτών.
3. Για τις ΣΣΕ (είναι οι ελάχιστες) που έχουν καταγγελθεί και μέχρι την 14-2-2012 έχει παρέλθει και το 6μηνο παράτασης σύμφωνα με το άρθρο 9 του ν. 1876/1990, θα πρέπει έως της 14-5-2012 να υπογραφούν νέες. Έως την ημερομηνία αυτή, όλα τα προβλεπόμενα των συμβάσεων αυτών, ισχύουν ως όροι ατομικής σύμβασης, και μετά της 14-5-2012. Έως ότου υπογραφεί νέα σύμβαση, στους όρους αυτούς παραμένουν, ο βασικός μισθός, τα επιδόματα ωρίμανσης (πολυετίες), τέκνων, σπουδών και επικινδύνου εργασίας.
4. α) Στο εξής, (μετά την 14-2-2012) οι συλλογικές συμβάσεις εργασίας θα συνάπτονται για ορισμένο χρόνο ισχύος, η διάρκεια του οποίου δεν μπορεί να είναι μικρότερη από ένα (1) έτος και δεν μπορεί να υπερβαίνει τα τρία (3) έτη.
β) Οι κανονιστικοί όροι συλλογικής σύμβασης, που θα λήξει ή θα καταγγελθεί, εξακολουθούν να ισχύουν για ένα τρίμηνο από τη λήξη ή την καταγγελία τους.
γ) Μετά το πέρας του τρίμηνου και έως ότου υπογραφή νέα Συλλογική Σύμβαση, ο βασικός μισθός, τα επιδόματα ωρίμανσης (πολυετίες), τέκνων, σπουδών και επικινδύνου εργασίας που προβλέπονται από αυτή, παραμένουν στους όρους της ατομικής σύμβασης και για να αλλάξουν απαιτείται η συναίνεση των μισθωτών.
δ) Στο εξής, οι ΣΣΕ δεν θα επεκτείνονται ως γενικά υποχρεωτικές, και ισχύουν μόνο για τα μέλη συνδικαλιστικών οργανώσεων (εργατικών και εργοδοτών) που υπογράφουν την σύμβαση και θα δεσμεύονται από αυτή. Για τα μη μέλη θα ισχύουν ως όροι ατομικής σύμβασης.
5. Εφιστούμε την προσοχή στους εργαζόμενους και στα συνδικάτα. Πολλά από τα λεγόμενα επιδόματα τα οποία ρυθμίζουν οι Συλλογικές Συμβάσεις Εργασίας και τα οποία ο Κουτρουμάνης με την κυβέρνηση σπεύδουν να τα εξαφανίσουν, στην ουσία δεν είναι επιδόματα, αλλά είναι πρόσθετη αμοιβή για πρόσθετη απασχόληση. Είναι η αποζημίωση για πρόσθετες εργασίες που ανατίθενται στους εργαζόμενους, πέραν των καθηκόντων τους και εντός των νομίμων ωραρίων.
Παρά το γεγονός ότι οι Συλλογικές Συμβάσεις ρυθμίζουν χρηματικά ποσά για πρόσθετες εργασίες, αυτό δεν σημαίνει πως εάν μια ΣΣΕ που ρυθμίζει τέτοιου είδους ποσά δεν ανανεωθεί, αυτά χάνονται. Αντίθετα, η πρόσθετη αμοιβή για πρόσθετη απασχόληση προστατεύεται από το άρθρο 659 του Αστικού Κώδικα, και οι εργαζόμενοι διατηρούν το δικαίωμα δικαστικής διεκδίκησης μέχρι και 5 χρόνια.
Είναι γεγονός πως η περίοδος της χαλαρότητας και της «εργασιακής ειρήνης» τελείωσε. Οι εργαζόμενοι μπαίνουν σε πιο δύσκολη και πιο σκληρή δοκιμασία, και η ατομική ευθύνη για τον καθένα χωριστά αυξάνεται. Η μαζικότητα των συνδικάτων αλλά και η αναδιοργάνωσή τους είναι πλέον μονόδρομος. Η ταξική πάλη είναι εδώ και, θέλω να πιστεύω, οι εργαζόμενοι δεν θα λυγήσουν, θα μείνουν όρθιοι και θα αντισταθούν.
Posted on Μαρτίου 19, 2012. Filed under: 2) ΕΡΓΑΣΙΑΚΑ |
Τού Κώστα Νικολάου*
ΟΙ ΣΥΛΛΟΓΙΚΕΣ ΣΥΜΒΑΣΕΙΣ ΕΡΓΑΣΙΑΣ ΕΡΧΟΝΤΑΙ ΑΠΟ ΠΟΛΥ ΜΑΚΡΙΑ ΓΙΑ ΝΑ ΚΑΤΑΡΓΗΘΟΥΝ
Όμως, με την διαπίστωση αυτή, δεν θα πρέπει να οδηγηθούμε στο λαθεμένο συμπέρασμα, ότι ήρθε και το τέλος των συλλογικών συμβάσεων εργασίας.Τέτοιου είδους απόψεις, εάν δεν υπονομεύουν, τουλάχιστο υποτιμούν την δυναμική των συνδικάτων, αφού βλέπουν την υπογραφή των Σ.Σ.Ε., σαν μια γραφειοκρατική διεκπεραίωση και μάλιστα χωρίς τους εργαζόμενους.
Η πρότασή μας;
Posted on Φεβρουαρίου 4, 2012. Filed under: 2) ΕΡΓΑΣΙΑΚΑ |
Εποχή 12/2/2012
3. «MEGASPRINTGYARD ΙΔΙΩΤΙΚΗ ΕΠΙΧΕΙΡΗΣΗ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ Α.Ε.» ΛΑΓΚΑΔΑ ΘΕΣΣΑΛΟΝΙΚΗ: Μείωση των μισθών στα όρια της ΕΓΣΣΕ, διευθέτηση του χρόνου εργασίας, κατάργηση της 5ήμερης εργασίας, ενώ «συμφωνείται» η καθιέρωση συστημάτων μερικής απασχόλησης!!
11. «FRANKEHELLASA.E.B.E» ΜΑΡΚΟΠΟΥΛΟ ΑΤΤΙΚΗΣ: Μείωση των μισθών από 5% έως 10%!!
27. «ΒΙΟΜΗΧΑΝΙΑ ΓΑΛΑΚΤΟΣ ΞΑΝΘΗΣ Α.Ε.» ΞΑΝΘΗ: Μείωση των μισθών στα όρια της !!
28. «ΚΑΖΑΤΕΞ “DESCAMPSI–LAURAASHLEY”» ΓΛΥΦΑΔΑ ΑΤΤΙΚΗΣ (Ανώνυμη Εμπορική Λευκών Ειδών): Μείωση των μισθών κατά 10%.!!
29. «ΑΘΑΝΑΣΙΟΣ ΤΡΑΤΣΕΛΑΣ ΚΑΙ ΣΙΑ Ο.Ε. “KOYRASANIT”» ΘΑΣΣΑΛΟΝΙΚΗ: Μείωση των μισθών στα όρια της ΕΓΣΣΕ!!
1.) «ΚΑΤΣΟΥΛΗΣ Α.Ε» ΙΩΑΝΝΙΝΑ (Αντιπροσωπεία MBW) – 2.) «ΓΡΑΦΟΤΥΠΙΚΗ Α.Ε.» ΑΧΑΡΝΑΙ ΑΤΤΙΚΗΣ – 3.) «ISSFACILITYSERVICESAE» ΑΓ. ΠΑΡΑΣΚΕΥΗ ΑΤΤΙΚΗΣ – 4. ) «ΑΚΜΗ ΑΝΩΝΥΜΗ ΕΚΠΑΙΔΕΥΤΙΚΗ ΕΤΑΙΡΕΙΑ» ΑΘΗΝΑ – 5.) « GOLDAIRHAMDLINGS.A» ΑΘΗΝΑ ( ΕΛ. ΒΕΝΙΖΕΛΟΣ) – 6.) «ΜΙΣΣΙΡΙΑΝ Α.Ε.» ΚΑΒΑΛΑ ( Επεξεργασίας καπνού) – 7.) «ΒΙΟΜΗΧΑΝΙΑ ΓΙΟΥΛΑ Α.Ε» ΑΙΓΑΛΕΩ ΑΤΤΙΚΗΣ – 8.) «BRINK’SHERMHSSECURITYSERVICESA.E.» ΑΘΗΝΑ (ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ): – 9.)«ΘΡΑΚΩΝ ΚΟΝΙΑΜΑΤΑ ΘΡΑΚΗΣ Α.Ε.Β.Ε.» ΟΡΙΣΤΙΑΔΑ – 10.) «ΣΙΔΗΡΟΔΡΟΜΙΚΑ ΕΡΓΑ ΑΤΕ» ΘΕΣΣΑΛΟΝΙΚΗ – 11.) «ΠΑΞΕΚ Α.Ε.» ΚΑΡΔΙΤΣΑ: (Ξενοδοχείου «ΚΙΕΡΙΟΝ») – 12.) «ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙΣΜΩΝ ΑΜΥΝΤΑΙΟΥ» – 13.) «ΟΛΥΜΠΙΟΝ ΘΕΡΑΠΕΥΤΗΡΙΟ ΓΕΝΙΚΗ ΚΛΙΝΙΚΗ ΠΑΤΡΩΝ ΑΝΩΝΙΜΗ ΕΤΑΙΡΕΙΑ» ΠΑΤΡΑ – 14.) «ΕΠΙΛΕΚΤΟΣ ΚΛΩΤΟΥΦΑΝΤΟΥΡΓΙΑ Α.Ε.Β.Ε.» ΦΑΡΣΑΛΑ με έδρα ΑΧΑΡΝΑΙ ΑΤΤΙΚΗΣ – 15.) «SPRIDERSTORA.E» ΑΘΗΝΑ ( ΕΜΠΟΡΙΚΗ) – 16.) «ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙΣΜΩΝ ΣΕΛΙΝΟΥ» ΠΑΛΕΟΧΩΡΑ ΧΑΝΙΑ.
Posted on Ιανουαρίου 3, 2012. Filed under: 2) ΕΡΓΑΣΙΑΚΑ, 6) ΔΗΛΩΣΕΙΣ - ΠΑΡΕΜΒΑΣΕΙΣ |
Οι εργοδότες, κόβουν τους μισθούς όποτε θέλουν, καταβάλουν όσο μισθό αυτοί θέλουν, όποτε θέλουν ή και καθόλου, και παρά τις καταγγελίες εργαζομένων και σωματείων, αυτές δεν ακολουθούν το δρόμο της δικαιοσύνης.
Αυγή 3/1/2012
Ποινικό αδίκημα και μάλιστα με την διαδικασία αυτοφώρου, είναι η μη καταβολή δεδουλευμένων, δηλαδή,γιαπάσης φύσεως αποδοχές που καθορίζονται είτε από συμβάσεις εργασίας (ατομικές) είτε από συλλογικές συμβάσεις εργασίας, είτε από το νόμο είτε από έθιμο, σύμφωνα τον ΑΚ 690/45 και το νόμο 2336/95.
Οι μηνύσεις για την μη καταβολή δεδουλευμένων (εφαρμογή συμβάσεων εργασίας) σύμφωνα με τον ίδιο νόμο, εκτός από τους ενδιαφερομένους, υποβάλλονται από τις επιθεωρήσεις εργασίας ή τα οικία αστυνομικά τμήματα.
‘Άρθρο 8 παρ. 1 του Ν. 2336/1995: Κυρώσεις για καθυστέρηση καταβολής αποδοχών
<1. Κάθε εργοδότης ή διευθυντής ή επιτετραμμένος ή με οποιονδήποτε τίτλο εκπρόσωπος οποιασδήποτε επιχείρησης, εκμετάλλευσης ή εργασίας, ο οποίος δεν καταβάλλει εμπρόθεσμα στους απασχολουμένους σε αυτόν τις οφειλόμενες συνεπεία της σύμβασης ή της σχέσης εργασίας πάσης φύσεως αποδοχές, που καθορίζονται είτε από τη σύμβαση εργασίας είτε από τις συλλογικές συμβάσεις εργασίας είτε από αποφάσεις διαιτησίας είτε από το νόμο ή έθιμο είτε σύμφωνα με το άρθρο 10 του ν. 3198/1955, συνεπεία της θέσεως των εργαζόμενων σε κατάσταση διαθεσιμότητας, τιμωρείται κατόπιν μηνύσεως των ενδιαφερόμενων ή των οργάνων του Υπουργείου Εργασίας ή των οργάνων της Νομαρχιακής Αυτοδιοίκησης που είναι εντεταλμένα για την εφαρμογή της εργατικής νομοθεσίας ή της οικείας Αστυνομικής Αρχής ή της οικείας επαγγελματικής οργάνωσης των εργαζόμενων, με φυλάκιση μέχρι έξι (6) μήνες και χρηματική ποινή, της οποίας το ποσό δεν μπορεί να ορίζεται κάτω του 25% ούτε πάνω του 50% του καθυστερούμενου χρηματικού ποσού, για την εξεύρεση του οποίου οι τυχόν σε είδος οφειλόμενες αποδοχές πρέπει να αποτιμώνται, με τη σχετική απόφαση, σε χρήμα. Η εκδίκαση των παραπάνω υποθέσεων γίνεται με τη διαδικασία του αυτοφώρου, όπως προβλέπεται από τα άρθρα 417 επ. του Κ.Π.Δ.>.
Αυτή η κατάσταση δεν μπορεί να συνεχίζεται σαν να μην συμβαίνει τίποτα.
ΦΡΕΝΟ ΣΤΗΝ ΜΕΤΑΤΡΟΠΗ ΤΗΣ ΠΛΗΡΟΥΣ & ΣΤΑΘΕΡΗΣ ΕΡΓΑΣΙΑΣ ΣΕ «ΜΕΡΙΚΗ ΑΠΑΣΧΟΛΗΣΗ»
Posted on Δεκέμβριος 18, 2011. Filed under: 2) ΕΡΓΑΣΙΑΚΑ, 6) ΔΗΛΩΣΕΙΣ - ΠΑΡΕΜΒΑΣΕΙΣ |
Να ακυρωθούν οι κατάπτυστες συμφωνίες
Αυγή 16/12/2011
«Η μερική απασχόληση γενικά ως μορφή παροχής εργασίας,θα πρέπει να αποτελεί λύση ανάγκης και όχι το μέσον παράκαμψης βασικών δικαιωμάτων των εργαζομένων.»
Κόλαφος για τις εργασιακές σχέσεις των εργαζομένων του Ιδιωτικού Τομέα. Οι εργοδότες με το πιστόλι στον κρόταφο, προχωρούν σε βίαιες αλλαγές των συμβάσεων εργασίας και από συμβάσεις πλήρους απασχόλησης τις μετατρέπουν σε συμβάσεις «μερικής απασχόλησης».
Επειδή η μονομερής τροποποίηση των συμβάσεων εργασίας, από πλήρη σε μερική απασχόληση από τον νόμο δεν επιτρέπεται, με την απειλή της απόλυσης εξαναγκάζουν τους εργαζόμενους να υπογράφουν «ατομικές συμφωνίες», δηλαδή την τροποποίηση της σύμβασης την ζητούν οι ίδιοι!!
Σύμφωνα με αποκαλυπτικά στοιχεία του Σώματος Επιθεωρητών Εργασίας (ΣΕΠΕ), το 2010 μετατράπηκαν 26.253 συμβάσεις εργασίας (πλήρους απασχόλησης) σε συμβάσεις μερικής απασχόλησης. Το 2011 (στους εννέα πρώτους μήνες) οι συμβάσεις εργασίας πλήρους απασχόλησης που έχουν μετατραπεί ανέρχονται στις 42.488.!! Ενώ η αδήλωτη – ανασφάλιστη εργασία, σύμφωνα με το ΣΕΠΕ, καλπάζει στο 30%!!.
Οι τροποποιήσεις αυτές αλλά και κάθε τροποποίηση από πλήρη σε μερική απασχόληση δεν έχει να κάνει ούτε με την κρίση ούτε με τυχόν προβλήματα της επιχείρησης, γιατί εάν ήταν έτσι, θα μπορούσαν οι επιχειρήσεις αυτές, να αξιοποιήσουν το νόμο και να επιβάλουν την εκ περιτροπής εργασία που επιτρέπεται.
Αυτό όμως δεν γίνεται και προχωρούν σε μετατροπές από πλήρη σε «μερική απασχόληση» γιατί με τον τρόπο αυτό (δηλώνονται για 4ωρη εργασία αλλά εργάζονται με πλήρη εργασία) επιτυγχάνουν την πλήρη ελαστικοποίηση των ωραρίων εργασίας, αλλά και την παράκαμψη στοιχειωδών εργασιακών δικαιωμάτων όπως:
1) Καταργείται η σταθερή εργασία των 40 ωρών (5νθήμερο – 8ωρο) και μετατρέπεται σε ευέλικτη μορφή, με τις πρώτες 20 ώρες (εφόσον συμφωνηθούν τόσες) σταθερής εργασίας και τις υπόλοιπες σε ευέλικτη μορφή και κατά την κρίση του εργοδότη.
2) Η παροχή εργασίας, πέραν των 20 ωρών, καθώς δεν αποτελεί μέρος του συμβατικού μισθού, αυτή τίθεται σε καθημερινή αμφισβήτηση από τον εργοδότη και σε ένα καθεστώς αυθαιρεσίας – τρομοκρατίας και χωρίς αποδείξεις πληρωμών ακολουθεί το δρόμο των εκατομμυρίων απλήρωτων υπερωριών.
3) Καθώς, ως νέα βάση τίθενται πλέον οι 20 ώρες εργασίας, αυτό θα έχει σοβαρές επιπτώσεις στην αποζημίωση απόλυσης, στις αποδοχές της ετήσιας άδειας, του επιδόματος αδείας, καθώς και στα δώρα Χριστουγέννων και Πάσχα.
4) Εκτοπίζονται από τα Βαρέα Ανθυγιεινά Επαγγέλματα καθώς για το λόγο αυτό απαιτούνται συγκεκριμένες ώρες εργασίας όπως για παράδειγμα για τους καθαριστές – καθαρίστριες απαιτούνται τουλάχιστον 30 ώρες την εβδομάδα.
5) Ασφαλίζονται για λιγότερες ημέρες το μήνα (20-21) καθώς και για τους μερικά απασχολούμενους δεν ισχύει η 5νθήμερη εργασία.
6) Ζημιώνονται και στη σύνταξή τους, ιδιαίτερα όσοι βρίσκονται σε προσυνταξιοδοτικό στάδιο ( τελευταία 5ετία) καθώς το ύψος του τελικού ημερήσιου μισθού αποτελεί και την βάση υπολογισμού των συντάξεων.
7) Ζημιώνονται ακόμα και στο επίδομα ανεργίας, καθώς ο νέος μισθός υπολείπεται του βασικού μισθού του ανειδίκευτου εργάτη και το επίδομα που θα δικαιούνται θα είναι κατά το ήμισυ χαμηλότερο.
8) Επεκτείνεται η ανασφάλιστη εργασία, καθόσον όλες οι υπερωρίες, όπως η εργασία πέραν των 20 ωρών, κατά βάση είναι ανασφάλιστες, με τεράστια ζημία στα ασφαλιστικά ταμεία και κερδοσκοπία των επιχειρήσεων.
Με τους ρυθμούς αυτούς, και εάν δεν παρθούν δραστικά μέτρα, το μεγαλύτερο μέρος των συμβάσεων εργασίας, θα μετατραπεί από πλήρη σε μερική απασχόληση ή καλύτερα οι εργαζόμενοι θα εμφανίζονται ως «μερικά απασχολούμενοι» και θα εργάζονται αναλόγως.
Σύμφωνα με την εργατική νομοθεσία, οποιαδήποτε μονομερής τροποποίηση από τον εργοδότη επί το δυσμενέστερο συνιστά μονομερή βλαπτική μεταβολή και η απόλυση για το λόγο αυτό θεωρείται καταχρηστική. Όταν όμως, η απόλυση είναι για λόγο μη αποδοχής εργοδοτικής πρότασης για μερική απασχόληση, σύμφωνα με το άρθρο 2 παράγρ. 8 του νόμου 3846/10, τότε η απόλυση αυτή είναι άκυρη, δηλαδή παράνομη.
Αρμοδιότητες επιθεωρητών εργασίας:
Έργο των Επιθεωρήσεων Εργασίας είναι να εξασφαλίζουν την εφαρμογή της νομοθεσίας για τους όρους εργασίας και για την προστασία των εργαζομένων. Για τον σκοπό αυτό, είναι εξοπλισμένες με ευρύτατες εξουσίες ελέγχου των χώρων εργασίας, τις οποίες θα πρέπει να ασκούν ώστε οι παραβάσεις της εργατικής νομοθεσίας να περιοριστούν στο ελάχιστο.
Το Υπουργείο Εργασίας:
Ο υπουργός εργασίας κ. Γ. Κουτρουμάνης, αντί να ηγηθεί του αγώνα για την πάταξη της εργοδοτικής τρομοκρατίας και αυθαιρεσίας, όπως άλλωστε υποχρεούται, ο ίδιος έχει εξελιχθεί σε αρχηγός της αυθαιρεσίας αυτής θέτοντας το Σώμα Επιθεώρησης Εργασίας, όχι για την τήρηση και εφαρμογή της εργατικής νομοθεσίας αλλά στην καταγραφή παραβατικών συμπεριφορών, χωρίς ωστόσο να επιβάλλεται κανένα σοβαρό πρόστιμο.
1) Η Γ.Σ.Ε.Ε., θα πρέπει να ηγηθεί του αγώνα κατά των αυθαιρεσιών αυτών, να προσβάλει όλες τις «ατομικές συμφωνίες» που έχουν τροποποιήσει συμβάσεις πλήρους & σταθερής εργασίας σε «μερική απασχόληση», καθώς αυτές είναι και καταχρηστικές και παράνομες.
2) Τα Σωματεία, οι Ομοσπονδίες, τα Εργατικά Κέντρα, να πλαισιώσουν τους εργαζόμενους, να τους ενημερώνουν για τις βλαπτικές μεταβολές, για τα δικαιώματά τους και να παρίστανται σε όλες τις εργατικές διαφορές.
3) Οι επιθεωρήσεις εργασίας, να εξαντλούν τις εξουσίες που τους παρέχει ο νόμος, για να αποτρέπουν τέτοιου είδους συμφωνίες.
4) Οι εργαζόμενοι να μην υποκύπτουν εύκολα και να μην υπογράφουν τις κατάπτυστες συμφωνίες αυτές, να απευθύνονται και να ζητούν τη βοήθεια των συνδικάτων και να προσφεύγουν στη δικαιοσύνη όταν υπάρχει απόλυση, το οποίο θα πρέπει να ασκηθεί σε διάστημα τριών (3)μηνών από την ημερομηνία απόλυσης.
5) Σε κάθε περίπτωση, εάν κάποιος υποκύψει στους εκβιασμούς, να φροντίζει τουλάχιστον, η συμφωνία που πρόκειται να υπογράψει, να έχει ημερομηνία λήξης, και επαναφορά στο προγενέστερο καθεστώς και πως στο διάστημα αυτό δεν θα προηγηθεί απόλυση.
6) Τέλος η ΜΕΡΙΚΗ ΑΠΑΣΧΟΛΗΣΗ γενικά ως μορφή παροχής εργασίας, θα πρέπει να αποτελεί λύση ανάγκης και όχι το μέσον παράκαμψης βασικών δικαιωμάτων των εργαζομένων. Αυτό σημαίνει πως οι εργαζόμενοι στο καθεστώς αυτό, θα πρέπει να έχουν όχι μόνο τα ίδια αλλά και περισσότερα δικαιώματα από τους υπόλοιπους εργαζόμενους.
Δηλαδή, κατά 20% προσαυξημένες αποδοχές, οι υπερβάσεις των συμφωνηθέντων ωραρίων να θεωρούνται παράνομες υπερωρίες και να αμείβονται κατά 100% προσαυξημένες, να έχουν σταθερά ωράρια εργασίας, να μην αποκλείονται από Βαρέα, να ασφαλίζονται για 25 ημέρες το μήνα εφόσον εργάζονται 5 ημέρες την εβδομάδα, να μην ζημιώνονται στην αποζημίωση απόλυσης, στο επίδομα ανεργίας, άδειες , δώρα κ,λπ. Τέλος η μερική απασχόληση θα πρέπει να περιοριστεί στο 10% του προσωπικού ανά επιχείρηση.
*Ο Νικολάου Κώστας είναι Μέλος Διοικούσας Επιτροπής ΚΕΠΕΑ/ΓΣΕΕ
ΜΥΘΟΙ ΓΙΑ ΤΑ ΒΑΡΕΑ ΚΑΙ ΑΝΘΥΓΙΕΙΝΑ ΕΠΑΓΓΕΛΜΑΤΑ
Posted on Αύγουστος 28, 2011. Filed under: 2) ΕΡΓΑΣΙΑΚΑ |
«Στο μισό αιώνα που πέρασε από την δημιουργία του κανονισμού των ΒΑΡΕΩΝ, βλέπουμε την προστασία των εργαζομένων στις εργασίες αυτές, να περιορίζεται μόνο στο συνταξιοδοτικό μέρος και ελάχιστα έως καθόλου ήταν τα βήματα εντοπισμού των επαγγελματικών ασθενειών και αποφυγής εργατικών ατυχημάτων και παρά τις επιπλέον εισφορές που εισπράττονται για το σκοπό αυτό. Παράλληλα, από τις δραματικές αλλαγές στο εργασιακό περιβάλλον και την εργασιακή ζούγκλα πού επικρατεί, αρκετές κατηγορίες εργαζομένων έχουν εκτοπιστεί από τα ΒΑΡΕΑ και δεν προστατεύονται »
Εποχη 28 /8/ 2011
Η δημιουργία κανονισμού Βαρέων και Ανθυγιεινών Επαγγελμάτων, είχε την παραδοχή ότι αρκετές κατηγορίες εργαζόμενων αντιμετωπίζουν ιδιαίτερα σοβαρούς κινδύνους τόσο για την υγεία τους όσο και την σωματική τους ακεραιότητα, ενώ η ένταξη τους σε καθεστώς πρόωρης συνταξιοδότησης, αναγνωρίζει την πρόωρη φθορά του οργανισμού αλλά και την αδυναμία για περεταίρω απασχόληση των εργαζομένων σε επικίνδυνες και ανθυγιεινές εργασίες. Στόχος η προστασία των εργαζομένων αυτών από επαγγελματικούς κινδύνους και τα εργατικά ατυχήματα.
Ο κανονισμός αυτός, καθόρισε τις εργασίες και τι ειδικότητες που έπρεπε να ενταχτούν στα Βαρέα και Ανθυγιεινά Επαγγέλματα, καθώς και τις επιχειρήσεις υψηλού κινδύνου στις οποίες επέβαλλε 1% επιπλέον ασφαλιστικές εισφορές για την πρόληψη ατυχημάτων και επαγγελματικών ασθενειών.
Η ένταξη στο καθεστώς των ΒΑΡΕΩΝ έχει να κάνει με την πρόωρη συνταξιοδότηση και δεν σχετίζεται με επιπλέον μισθολογικό κόστος καθώς αρκετοί εργαζόμενοι, ενώ ανήκουν σε Βαρέα Ανθυγιεινά Επαγγέλματα δεν δικαιούνται και ανθυγιεινό επίδομα.
Το κόστος της πρόωρης συνταξιοδότησης βαρύνει τους ιδίους με πρόσθετο ποσοστό 5,60% επί των αποδοχών, και κατά κύριο λόγο τους εργαζόμενους με 3,45% και τους εργοδότες κατά 2,15%, ενώ για τις κατηγορίες σε υπόγειες στοές μεταλλεία κ.λ., οι επιπλέον εισφορές ανέρχονται στο 10,50% των αποδοχών.
Ως προς την πρόωρη συνταξιοδότηση, αυτή χορηγείται κατά 5 χρόνια ενωρίτερα (60 ετών) στις γενικές κατηγορίες, ενώ για την κατηγορία οικοδόμων και εργαζομένων στον ΟΤΑ κατά 7 χρόνια ενωρίτερα (58 ετών) και για την κατηγορία στοές μεταλλείων κατά 15 χρόνια ενωρίτερα (50 ετών).
Ως προς τα ποσά σύνταξης, αυτά είναι ίδια με τους υπόλοιπος ασφαλισμένους, εκτός όσων δεν κάνουν χρήση της πρόωρης σύνταξης και συνταξιοδοτούνται με τις κοινές διατάξεις. Στην περίπτωση αυτή, δικαιούνται ιδική πριμοδότηση ανάλογα με τις ημέρες ασφάλισης στα ΒΑΡΕΑ.
Επιστροφή στο μεσαιωνα
Παρά ταύτα, στο μισό αιώνα που πέρασε από την δημιουργία του κανονισμού των ΒΑΡΕΩΝ, βλέπουμε την προστασία των εργαζομένων στις εργασίες αυτές, να περιορίζεται μόνο στο συνταξιοδοτικό μέρος και ελάχιστα έως καθόλου ήταν τα βήματα εντοπισμού των επαγγελματικών ασθενειών και αποφυγής εργατικών ατυχημάτων και παρά τις επιπλέον εισφορές που εισπράττονται για το σκοπό αυτό.
Παράλληλα, από τις δραματικές αλλαγές στο εργασιακό περιβάλλον και την εργασιακή ζούγκλα πού επικρατεί, αρκετές κατηγορίες εργαζομένων έχουν εκτοπιστεί από τα ΒΑΡΕΑ και δεν προστατεύονται ποια, όπως:
Λόγω του ότι έχουν χαμηλότερο ημερήσιο χρόνο εργασίας, (μερική απασχόληση), λόγω του ότι εμφανίζονται σε άλλη επιχείρηση (εργολαβίες), λόγω του ότι δηλώνονται ως «αυτόαπασχολούμενοι» ( δελτίο παροχής), λόγω του ότι δεν δηλώνονται (αδήλωτη εργασία), λόγο του ότι δεν δηλώνεται η πραγματική ειδικότητα ( ψευδές δηλώσεις).
Η κυβέρνηση, αντί να διορθώσει όλα τα παραπάνω αντί για μέτρα που θα βελτιώνουν την υγιεινή και ασφάλεια των εργαζομένων, έρχεται εσπευσμένα και καταργεί τον κανονισμό Βαρέων και Ανθυγιεινών Επαγγελμάτων για να «επανεξέταση» όλες τις κατηγορίες αυτές από την αρχή και «πάνω σε νέα βάση».
Στην ουσία, πρόκειται για ένα συντελούμενο έγκλημα σε βάρος των μισθωτών στις επικίνδυνες και ανθυγιεινές εργασίας, οι οποίοι εγκαταλείπονται πλέον στη τύχη τους.
Πέντε λόγοι που επιβεβαιώνουν την εγκληματική ενέργεια αυτή:
Στόχος της επανένταξης στα Βαρέα και Ανθυγιεινά Επαγγέλματα είναι ο αριθμός των εργαζομένων σε αυτά να «πέσει» από τις 700.000 που είναι σήμερα στις 450.000 καθώς σχετική πρόβλεψη υπάρχει και στο μνημόνιο, που αναφέρεται πως οι εργαζόμενοι στο ειδικό αυτό καθεστώς δεν πρέπει να ξεπερνούν το 10% του εργατικού δυναμικού!!
Δεν υπάρχει καμία τεκμηρίωση από πλευρά της κυβέρνησης, ότι οι λόγοι πού ορισμένες κατηγορίες εντάχτηκαν στα Βαρέα και Ανθυγιεινά Επαγγέλματα, αυτοί δεν υφίστανται πλέον.
Τρίτος λόγος :
Δεν υπάρχει αναλογιστική μελέτη και δεν αποδεικνύεται από κάπου, ότι η πρόωρη συνταξιοδότηση των κατηγοριών στα ΒΑΡΕΑ επιβαρύνει το σύστημα της κοινωνικής ασφάλισης. Αντιθέτως εάν αυτή γίνει και αφού πάρει υπόψη το χαμηλότερο προσδόκιμο ζωής των κατηγοριών αυτών και τις υψηλότερες εισφορές που καταβάλουν τότε θα αναδεχτούν και ωφέλει για το σύστημα.
Ο ισχυρισμός της κυβέρνησης ότι οι επιχειρήσεις έχουν βελτιωθεί και εκσυγχρονιστεί είναι αβάσιμος και συγκρούεται από άλλες διαπιστώσεις όπως, την ανικανότητα εντοπισμού και καταγραφής των επαγγελματικών ασθενειών αφού στην Ελλάδα αναγνωρίζονται μόνο 3,5 επαγγελματικές ασθένειες ανά 100.000 τι στιγμή που σε άλλες ευρωπαϊκές χώρες ο αντίστοιχος αριθμός φτάνει τους 575. Αλλά και από την μη καταγραφή όλων των εργατικών ατυχημάτων, αφού αυτά που καταγράφονται είναι της τάξης των 15.000 τη στιγμή που στο Βέλγιο με παρόμοιο εργατικό δυναμικό καταγράφηκαν 205.000 εργατικά ατυχήματα.
Πέμπτος λόγος :
Το ενδιαφέρον για την υγεία των εργαζομένων, περιορίστηκε στους μισούς εργαζόμενους, δηλαδή μόνο στους ασφαλισμένους του ΙΚΑ αφήνοντας έξω τα υπόλοιπα ασφαλιστικά ταμεία, και σταμάτησε στο 1988 που έκλεισε και ο κατάλογος των βαρέων και ανθυγιεινών επαγγελμάτων.
Τέλος, ας το πούμε καθαρά, η κυβέρνηση αυτή δεν ενδιαφέρεται για την υγεία και την ασφάλεια των εργαζομένων. Ο κ. Κουτρουμάνης ως υπουργός εργασίας και ως τέως εκπρόσωπος των ασφαλισμένων είναι διπλά εκτεθειμένος απέναντί τους.
* Ο Κώστας Νικολάου είναι Μέλος Διοικούσας Επιτροπής ΚΕΠΕΑ/ΓΣΕΕ
ΛΕΙΑ ΓΙΑ ΥΑΙΝΕΣ ΟΙ ΕΙΣΦΟΡΕΣ ΓΙΑ ΤΗΝ ΑΝΕΡΓΙΑ
Posted on Μαΐου 2, 2011. Filed under: 2) ΕΡΓΑΣΙΑΚΑ |
Να ελεγχτεί, τι κρύβεται πίσω από τις 325.000 απολύσεις που εμφανίζονται ως «οικειοθελείς αποχωρήσεις»
Αυγή: 30 – 4- 2011
Κόλαφος με τις εισφορές για την ανεργία. Αυτή τη φορά, οι εισφορές για την ανεργία, έχουν γίνει στόχος και κινδυνεύουν με ολικό αφανισμό. Οι ύαινες μύρισαν φρέσκο κρέας και το περικύκλωσαν.
Το Υπουργείο εργασίας, ανοίγει όλες τις πόρτες για να κατασπαραχτεί ότι έχει απομείνει από τις εισφορές για την ανεργία.
Τα επιδόματα ανεργίας μπαίνουν σε νέα και πιο σκληρή δοκιμασία καθώς θέλουν να συνδεθούν και με εισοδηματικά κριτήρια!! Δηλαδή όταν ο ένας από τους δύο συζύγους εργάζεται, τότε ο άλλος δεν θα δικαιούται το επίδομα ανεργίας!!
Το επίδομα ανεργίας, δεν είναι προνοιακό επίδομα, ούτε δωρεάν χορηγείται για να χειρίζεται καταυτόν τον τρόπο. Είναι ανταποδοτικό επίδομα, είναι χρήματα των εργαζομένων που έχουν παρακρατηθεί από τον μισθό τους για το σκοπό αυτό και τα οποία δεν είναι λίγα.
Τα ποσοστά εισφορών για τα Ταμεία κοινωνικής προστασίας αναλογούν, σε 7,96% για τον Ο.Α.Ε.Δ, σε 1,75% για τον Ο.Ε.Κ. και σε 0,70% για τον Ο.Ε.Ε.. Οι εισφορές υπολογίζονται στο σύνολο των αποδοχών των εργαζομένων και εισπράττονται για λογαριασμό των Ταμείων αυτών από το ΙΚΑ.
Έτσι, σύμφωνα με τον κρατικό προϋπολογισμό του 2011, οι εισφορές (μισθωτών – εργοδοτών) των Ταμείων αυτών ανέρχονται στις 3.165,62 εκ. €, από τα Π.Δ.Ε. & ΕΣΠΑ υπολογίζονται 1.115 εκ., ενώ από τον κρατικό προϋπολογισμό θα χορηγηθούν μόνο 500 εκ. €. Σύνολο εσόδων 4.817,97 εκ. €.
Με βάση και την αναλογία εισφορών, το μεγαλύτερο μέρος των ποσών αυτών, σχεδόν τα 4 δις ευρώ είναι για τον ΟΑΕΔ.
Το ποσό είναι για όλους το ίδιο, ανέρχεται στα 454,25€ και αντιστοιχεί στο 61% του κατώτατου μισθού, ενώ η χρονική περίοδος επιδότησης είναι από 5 έως 12 μήνες, καθώς εξαρτάται από τις ημέρες εργασίας κατά το τελευταίο 14μηνο.
Έτσι, σύμφωνα με στοιχεία του ΟΑΕΔ ( Ιανουάριος 2011), από τους 689.558 καταγραμμένους ανέργους, μόνο οι 258.285 (ποσοστό 37.45%) είναι δικαιούχοι επιδόματος ανεργίας, ενώ το υπόλοιπο 62,55% των ανέργων δεν λαμβάνει κανένα επίδομα!!
Από τα 4 δις, πόσα παίρνουν τελικά οι άνεργοι;
Όλα τα στοιχεία καταμαρτυρούν πως από τα 4δις που εισπράττονται μόνο το 1.5 δίς επιστέφει ξανά στους ανέργους.
Τα χαμηλά ποσά του επιδόματος ανεργίας (454,25 €), ο χαμηλός αριθμός δικαιούχων(258.285), και από τους οποίους το 45,58% επιδοτείται για μικρότερη χρονική διάρκεια, είναι στοιχεία που μας δείχνουν πως τα συνολικά ποσά των επιδομάτων ανεργίας δεν ξεπερνούν τα 1.5δις ευρώ.
Έτσι ενώ για την ανεργία εισπράττονται υπέρογκα ποσά, στους ίδιους τους ανέργους καταλήγουν ελάχιστα.
Ένα είναι σίγουρο, ότι αυτά δεν πηγαίνουν στους ανέργους.
Μπαράζ από «προγράμματα» και επιδοτήσεις θέσεων εργασίας. Επιδοτούν θέσεις εργασίας τάχα για να προστατέψουν την εργασία, και με τον τρόπο αυτό, κάθε χρόνο ροκανίζουν τις εισφορές που προορίζονται για την ανεργία. Και για του λόγου το αληθές, τα κονδύλια μόνο για ένα πρόγραμμα, όπως αυτό της επιδότησης των εργοδοτικών ασφαλιστικών εισφορών, ξεπερνούν το 1δις ευρώ!!
Ο ισχυρισμός ότι με τον τρόπο αυτό, προστατεύονται οι θέσεις εργασίας και δεν γίνονται απολύσεις, είναι αβάσιμος και αναληθής καθώς τα στοιχεία καταμαρτυρούν το αντίθετο.
Οι επιχειρήσεις και επιδοτούνται για να μην απολύουν, ενώ απολύουν όποτε θέλουν και λογαριασμό δεν δίνουν.
325.000 απολύσεις το 2010 ως «οικειοθελείς αποχωρήσεις»
Στα ψιλά και απαρατήρητα, περνούν τα στοιχεία του ΟΑΕΔ για τις απολύσεις, όπου πέραν των άλλων, ένας μεγάλος αριθμός απολυμένων, εμφανίζονται ως «οικειοθελείς αποχωρίσεις»!!!
Τα νούμερα που εμφανίζουν απολυμένους ως «οικειοθελείς αποχωρίσεις» είναι κραυγαλέα. Για το μήνα Δεκέμβριο καταγράφηκαν 22.652, για τον Νοέμβριο 22.731, για τον Οκτώβριο 26.805, για τον Σεπτέμβριο 33.886, για τον Αύγουστο 25.380, για τον Ιούλιο 29.417, για τον Ιούνιο 28.592, και 135.000 για τους υπόλοιπους πέντε μήνες, σύνολο «οικειοθελών αποχωρήσεων» 324.463 !!
Θα πρέπει να είμαστε αφελείς για να πιστέψουμε, πως μέσα σε ένα χρόνο, ξαφνικά 325.000 εργαζόμενοι, αποχώρισαν από την εργασία τους και δεν απολύθηκαν.
Από τα νούμερα αυτά, εάν εξαιρέσουμε τις ελάχιστες πραγματικές αποχωρήσεις, καθώς και τις αποχωρίσεις λόγο συνταξιοδότησης, οι οποίες σύμφωνα με το ΙΚΑ κυμαίνονται στις 50-60 χιλιάδες το χρόνο, τότε θα πρέπει να μιλήσουμε για 250.000 απολύσεις, και όχι για αποχωρίσεις.
Γιατί όμως δηλώνονται ως αποχωρίσεις;
Σοβαροί λόγοι που επιβάλουν την παραποίηση των στοιχείων αυτών, έχουν μόνο οι επιχειρήσεις, οι οποίες έχουν δεσμευτεί να μην απολύσουν προσωπικό, αφού για το σκοπό αυτό έχουν επιδοτηθεί με σημαντικά χρηματικά ποσά, τα οποία θα πρέπει να επιστρέψουν.
Συνεπώς, μόνο οι επιχειρήσεις που επιδοτούνται από τον ΟΑΕΔ, έχουν σοβαρούς λόγους να παραποιούν τα στοιχειά αυτά και εδώ θα πρέπει να στραφεί η προσοχή και να ελεγχτούν όλες οι επιχειρήσεις αυτές.
Τέλος, αυτό το πάρτι των επιδοτήσεων, που δεν έχει αρχή και τέλος, τάχα να προστατευτεί η εργασία, και μάλιστα με χρήματα των εργαζομένων, θα πρέπει να τελειώσει.
ΣΤΟ ΣΤΟΧΑΣΤΡΟ ΟΙ ΕΙΣΦΟΡΕΣ ΓΙΑ ΤΗΝ ΑΝΕΡΓΙΑ
Posted on Απρίλιος 2, 2011. Filed under: 2) ΕΡΓΑΣΙΑΚΑ |
ΜΕΤΑ ΤΗ ΛΗΣΤΕΙΑ ΤΩΝ ΣΥΝΤΑΞΙΟΥΧΩΝ
Εποχή: 21 /3/ 2011
Τώρα και οι ληστές φορούν γραβάτες και ονομάζονται σωτήρες, οι τοκογλύφοι έγιναν αγορές και η κλοπή βοήθεια, ληστεύουν και τα Ταμεία μας, τον κόπο και τον μόχθο ολόκληρης ζωής, τις συντάξεις και τα επιδόματα ανεργίας.
Μετά την ληστεία των αποθεματικών των Ταμείων, δηλαδή τις εισφορές των εργαζομένων που προορίζονταν για την σύνταξή τους στα γεράματα, και τα οποία ξεπερνούν το 70 δίς ευρώ.
Την στάση πληρωμών του κράτους καθώς αρνείται να καταβάλει τους θεσμοθετημένους πόρους στα Ασφαλιστικά Ταμεία τα οποία ξεπερνούν τα 12 δίς ευρώ.
Την άρνηση του κράτους να καταβάλει στα Ταμεία, τα ανυπολόγιστα ποσά για την άσκηση κοινωνικής πολιτικής που ασκεί μέσο αυτών όπως δήλωσε στη Βουλή και ο Α. Λοβέρδος λέγοντας «τα ταμεία επιβαρύνονται από κάθε πολιτική επιλογή που κάνει η Βουλή χωρίς να έχουν εισπράξει ένα ευρώ για αυτή».
Την αδιαφορία της Κυβέρνησης να αντιμετωπίσει την λεηλασία των Ταμείων από την εκτεταμένη αδήλωτη-ανασφάλιστη εργασία (8 δις ευρώ το χρόνο) και από την παρακράτηση των ασφαλιστικών εισφορών ( 6 δις ευρώ) από τους εργοδότες.
Μετά από όλα αυτά και όχι μόνο, έρχονται οι περίφημες δηλώσεις το «μαζί τα φάγαμε» ότι στο φαγοπότι των ληστών συμμετέχουμε όλοι, για να εξαγγελθούν νέες ληστείες.
Τώρα ετοιμάζουν τη μεγάλη επέλαση και σε άλλες εισφορές, στα χρήματα των εργαζομένων που προορίζονται για τους ανέργους. Θέλουν λέει, το επίδομα ανεργίας να συνδεθεί με εισοδηματικά κριτήρια!! Δηλαδή όσοι έχουν ένα Χ ετήσιο εισόδημα να μην δικαιούνται επίδομα ανεργίας!!
Εκ πρώτης όψεως, αυτό ίσως να μην ακούγετε και ως παράλογο, επί της ουσίας όμως η πραγματικότητα είναι εντελώς διαφορετική, καθώς το επίδομα ανεργίας ούτε προνοιακό επίδομα είναι, ούτε δωρεάν χορηγείται.
Το επίδομα ανεργίας είναι ανταποδοτικό επίδομα, είναι χρήματα των εργαζομένων που έχουν παρακρατηθεί από τον μισθό τους για το σκοπό αυτό και τα οποία δεν είναι λίγα.
Προϋπολογισμός του ΟΑΕΔ
Οι εργαζόμενοι εκτός από τα Ταμεία Κοινωνικής Ασφάλισης, συμμετέχουν με εισφορές και στα Ταμεία Κοινωνικής Προστασίας, (Ο.Α.Ε.Δ.- Εργατική Κατοικία – Εργατική Εστία) και οι οποίες αναλογούν σε ποσοστό 7,96% για τον Ο.Α.Ε.Δ, σε 1,75% για τον Ο.Ε.Κ. και σε 0,70% για τον Ο.Ε.Ε..
Οι εισφορές υπολογίζονται στο σύνολο των αποδοχών των εργαζομένων και εισπράττονται για λογαριασμό των Ταμείων αυτών από του ΙΚΑ.
Έτσι, σύμφωνα με τον κρατικό προϋπολογισμό 2011, οι εισφορές (μισθωτών – εργοδοτών) των Ταμείων αυτών ανέρχονται στις 3.165,62 εκ. €, και από τα Π.Δ.Ε. & ΕΣΠΑ υπολογίζονται 1.115 εκ., ενώ από τον κρατικό προϋπολογισμό θα χορηγηθούν μόνο 500 εκ. €, σύνολο εσόδων 4.817,97 εκ. €.
Με βάση και την αναλογία εισφορών, το μεγαλύτερο μέρος των ποσών αυτών σχεδόν τα 4 δις ευρώ είναι για τον ΟΑΕΔ.
Ποιοί είναι δικαιούχοι επιδόματος ανεργίας;
Δικαιούχοι είναι οι μισθωτοί των οποίων καταγγέλθηκε από τον εργοδότη ή έληξε η σύμβαση εργασίας, έχουν πραγματοποιήσει 80 ημέρες εργασίας το χρόνο κατά τα δύο προηγούμενα χρόνια, και το τελευταίο όμως 14μηνο πρέπει να έχουν συμπληρώσει 125 ημέρες εργασίας, χωρίς να υπολογίζονται οι τελευταίοι δύο μήνες.
Το ποσό του επιδόματος ανέρχεται στα 454,25€ και η χρονική περίοδος επιδότησης εξαρτάται από τις ημέρες εργασίας κατά το τελευταίο 14μηνο. Έτσι έχουμε:
Από 125 ημέρες έως 149 ημέρες χορηγείται για 5 μήνες.
Από 150 ημέρες έως 179 ημέρες χορηγείται για 6 μήνες.
Από 180 ημέρες έως 219 ημέρες χορηγείται για 8 μήνες.
Από 220 ημέρες έως 249 ημέρες χορηγείται για 10 μήνες.
Από 250 ημέρες και άνω χορηγείται για 12 μήνες.
Στατιστικά στοιχεία του ΟΑΕΔ (Ιανουάριος 2011)
Από αυτά, όμως, τα 4 δις που εισπράττονται πόσα παίρνουν τελικά οι άνεργοι; Σύμφωνα με στοιχεία του ΟΑΕΔ κατά το μήνα Ιανουάριο 2011, ο συνολικός αριθμός των καταγραμμένων άνεργων ανέρχεται στα 689.558 άτομα, από τους οποίους μόνο οι 258.285 είναι δικαιούχοι επιδόματος ανεργίας.
Από τους δικαιούχους αυτούς μόνο οι 147.774 ποσοστό 57,21% είναι κοινοί επιδοτούμενοι (για ολόκληρο χρόνο) ενώ οι 110.511 ποσοστό 42,79% είναι επιδοτούμενοι από εργασίες προσωρινής απασχόλησης, δηλαδή λαμβάνουν επίδομα για λιγότερο χρόνο.
Από τις ροές απασχόλησης καταγράφονται:
Οι αναγγελίες πρόσληψης κατά το μήνα Ιανουάριο, ανέρχονται σε 49.626 άτομα. Οι καταγγελίες συμβάσεων αορίστου χρόνου ανέρχονται στις 30.481. Οι λήξεις συβάσεων ορισμένου χρόνου ανέρχονται στις 25.530. Οι οικιοθελείς αποχωρίσεις ανέρχονται στις 22.610.
Από τα στοιχεία αυτά, προκύπτουν τα εξής συμπεράσματα:
Πρώτο: Λόγο των αυστηρών κριτηρίων που θέτει το υπουργείο εργασίας, μόνο το 37,45% των εγγεγραμμένων ανέργων είναι δικαιούχοι επιδόματος ανεργίας, ενώ το υπόλοιπο 62,55% των ανέργων δεν λαμβάνει κανένα επίδομα!!
Δεύτερο: Η αρχή της ανταποδοτικότητας η της επιβολής εισοδηματικών κριτηρίων που προωθεί η κυβέρνηση, ήδη παραβιάζονται. Ενώ οι εισφορές αυξομειώνονται ανάλογα με τούς μισθούς, το επίδομα που χορηγείται είναι ενιαίο για όλους. Δηλαδή ο μισθωτός με 200€ μηνιαίες εισφορές και ο άλλος με 50€ εισφορές, και οι δύο θα πάρουν το ίδιο επίδομα 454,25€!!
Τρίτο: Το σύνολο των καταγγελιών συμβάσεων ανέρχεται σε 56.011 άτομα, όπου το 45,58% αυτών οφείλεται σε αποχωρήσεις λόγω λήξεων συμβάσεων ορισμένου χρόνου. Αυτό σημαίνει πως οι εργαζόμενοι αυτοί, εκτός από την χαμηλή χρονική διάρκεια επιδότησης που τυγχάνουν, οι ίδιοι δεν δικαιούνται και δεν λαμβάνουν την αποζημίωση απόλυσης από τον εργοδότη!!
Τέταρτο: Καταγράφηκαν 22.610 ως οικειοθελείς αποχωρήσεις, συνολικά για το 2010 περίπου 270.000 άτομα!! Συμπεριλαμβάνονται και όσοι αποχωρούν λόγω συνταξιοδότησης περίπου 60.000. Όμως παρόλα αυτά, τα νούμερα είναι κραυγαλέα και δεν απεικονίζουν την πραγματικότητα καθώς δεν είναι δυνατόν να υπάρχουν τόσες αποχωρήσεις ως «οικειοθελείς» δηλαδή χωρίς την αποζημίωση απόλυσης και χωρίς έστω και το ελάχιστο επίδομα ανεργίας.
Πίσω από τις λέξεις «οικειοθελείς αποχωρήσεις» βρίσκεται η ασυδοσία της εργοδοσίας, κρύβεται το δράμα των εργαζομένων όπου οι εργοδότες τους δηλώνουν κατ’ αυτόν τον τρόπο, παρά την θέλησή τους για να μην τους χορηγήσουν την αποζημίωση.
Με τον τρόπο αυτό οι εργαζόμενοι ί, εκτός από την αποζημίωση που έχουν χάσει (αρκετοί την διεκδικούν από τα δικαστήρια) χάνουν και το επίδομα ανεργίας καθώς δεν φαίνονται ως απολυμένοι.
Πέμπτο: Στην ηλικία κάτω των 30 ετών καταγράφονται 195.046 άτομα, ποσοστό 28,29%!!
Εκτός από τον μεγάλο αριθμό ανέργων (ένας στους τρείς νέους) δύσκολα τυγχάνουν το επίδομα ανεργίας και ακόμα πιο δύσκολα συμπληρώνουν τις απαιτούμενες ημέρες εργασίας.
Κόστος επιδομάτων ανεργίας
Όλα αυτά και ειδικότερα ο χαμηλός αριθμός (258.285) δικαιούχων, εξ αυτών (45,58%) είναι στην κατηγορία για μικρότερη χρονική διάρκεια, τα χαμηλά ποσά του επιδόματος (454,25 €), καταλήγουν στο απαράδεκτο αποτέλεσμα το συνολικό κόστος των επιδομάτων ανεργίας να μην ξεπερνούν το 1,5 δισ. ευρώ από τα 4 δισ. ευρώ των κονδυλίων του ΟΑΕΔ!
“Πού πήγαν τα λεφτά”; Θα πει ο ποιητής!!
Ένα είναι σίγουρο, ότι αυτά δεν πηγαίνουν στους ανέργους. Το μεγαλύτερο μέρος με διάφορους τρόπους διοχετεύεται στις επιχειρήσεις. Για παράδειγμα, μόνο για το πρόγραμμα επιδότησης των εργοδοτικών ασφαλιστικών εισφορών διοχετεύονται κοντά στο 1δις ευρώ!!
Άμεσες προτάσεις
Βασική αρχή το επίδομα ανεργίας θα πρέπει να συνδεθεί με τους μισθούς και να αναλογεί στο 80% του μισθού.
Να χορηγείται για μεγαλύτερο χρονικό διάστημα.
Να συμπεριλαμβάνει περισσότερες κατηγορίες εργαζομένων.
Ούτε ως σκέψη η επιβολή εισοδηματικών κριτηρίων για την χορήγηση επιδόματος ανεργίας, δηλαδή έναν ακόμη τρόπο ληστείας.
Το θέμα της απασχόλησης, ιδιαίτερα των νέων, δεν αντιμετωπίζεται με μπαξίσια στους εργοδότες, ούτε με επιδοτήσεις των εργοδοτικών ασφαλιστικών εισφορών, ούτε με επιδοτήσεις της εργασίας.
Η απασχόληση απαιτεί πολιτικές ανάπτυξης, απαιτεί αντιστάσεις στην ρεμούλα και την κερδοσκοπία, με γενναίες αυξήσεις στους μισθούς και τα ημερομίσθια. Και σε καιρούς τεχνολογικής ανάπτυξης όπως σήμερα απαιτεί την αυστηρή μείωση του ημερήσιου χρόνου εργασίας καθώς και την μείωση των ορίων ηλικίας για σύνταξη.
Τέλος απαιτεί Δημοκρατία και διαφάνεια στη δημόσια ζωή, απαιτεί την απαλλαγή της χώρας από την δουλεία, όπου το κράτος δανείζει τις τράπεζες με 1% και στη συνέχεια δανείζεται από αυτές με υπέρογκα επιτόκια.
Posted on Φεβρουαρίου 22, 2011. Filed under: 2) ΕΡΓΑΣΙΑΚΑ, 6) ΔΗΛΩΣΕΙΣ - ΠΑΡΕΜΒΑΣΕΙΣ |
ΦΡΑΓΜΟ ΣΤΗΝ ΕΡΓΟΔΟΤΙΚΗ ΑΥΘΑΙΡΕΣΙΑ ΚΑΙ ΤΗΝ ΚΡΑΤΙΚΗ ΑΔΙΑΦΟΡΙΑ
Posted on Φεβρουαρίου 22, 2011. Filed under: 2) ΕΡΓΑΣΙΑΚΑ |
Αυγή: 23/01/2010
Διαστάσεις χωρίς προηγούμενο λαμβάνει η παράνομη απασχόληση καθώς πάνω από 1.000.000 μισθωτοί εργαζόμενοι βρίσκονται σε παράνομο καθεστώς. Οι κυβερνήσεις δεν βλέπουν, δεν ακούν και αδιαφορούν, η αυθαιρεσία βασιλεύει και οι εργοδότες κάνουν πάρτη.
Απέναντι σε αυτήν την κατάσταση, ο όρος επισφαλείς εργασίες ή ενάντια στην επισφάλεια που χρησιμοποιείται, κατά τη γνώμη μου, δεν είναι ο καλύτερος, ίσως είναι ο πλέον αδόκιμος όρος για την ελληνική πραγματικότητα.
Πρώτον: Με τον διαχωρισμό των εργαζομένων σε ασφαλείς και επισφαλείς, το ενδιαφέρον στρέφεται μόνο σε δημόσιου τομέα – ΔΕΚΟ, γιατί μόνο εκεί συναντάμε εργαζόμενους με ασφαλείς εργασίες (μόνιμους) και άλλους σε επισφαλείς εργασίες (συμβασιούχους, εργολαβίες, stage κ.λπ.)
Δεύτερον: Στον ιδιωτικό τομέα όλοι οι εργαζόμενοι, ανεξαρτήτως εργασιακής σχέσης, ορισμένου ή αορίστου χρόνου, πλήρους ή μερικής απασχόλησης, νόμιμης ή παράνομης εργασίας, σε άμεσο ή έμμεσο εργοδότη, ποτέ δεν ήταν ασφαλείς, όλοι βιώνουν την ανασφάλεια και για κανέναν η επισφάλεια δεν εκλαμβάνεται ως κάτι το ιδιαίτερο και το διαφορετικό.
Αυτό σήμερα γίνεται πιο εμφανές, όταν χιλιάδες εργαζόμενοι, με την απειλή της απόλυσης και μέσω «ατομικών συμφωνιών», αναγκάζονται και παραχωρούν εργασιακά τους δικαιώματα.
Αυτό το γνωρίζουν καλύτερα οι εργαζόμενοι της Σίσσερ – Πάλκο, όταν η επιχείρηση μεταφέρθηκε στο εξωτερικό και οι ίδιοι βρέθηκαν στον δρόμο, ή όταν έκλεισε η Σεξ Φορμ και οι εργαζόμενοι εκεί, εκτός από τη δουλειά τους έχασαν και τις αποζημιώσεις τους(!) κ.ο.κ.
Αντίθετα, όταν πρόκειται για εργαζόμενους με ασφαλείς εργασίες, δηλαδή σε επιχειρήσεις του Δημοσίου, και για παρόμοιες περιπτώσεις, οι εργαζόμενοι αυτοί είτε μεταφέρονται σε άλλη υπηρεσία του Δημοσίου ή πριμοδοτούνται και συνταξιοδοτούνται πρόωρα!
Συνεπώς ο όρος επισφάλεια γίνεται κατανοητός όταν χρησιμοποιείται σε εργαζόμενους του Δημοσίου, ΔΕΚΟ – τράπεζες, αλλά είναι ακατανόητος και άτοπος για εργαζόμενους του ιδιωτικού τομέα.
Τρίτον: Όταν με τον όρο επισφάλεια επιδιώκουμε τον προσδιορισμό και την ταύτιση με τις ελαστικές μορφές απασχόλησης, δεν είναι σωστό. Πέραν της ελαστικής απασχόλησης, σήμερα αυτό που κυριαρχεί και βασιλεύει στη χώρα μας είναι η εργοδοτική αυθαιρεσία και η τρομοκρατία, με εκτεταμένη παράνομη απασχόληση, με απλήρωτες υπερωρίες, με κατάχρηση εργασιακών δικαιωμάτων και αυτά δεν κατατάσσονται στις ελαστικές μορφές απασχόλησης και έχουν να κάνουν με τη μη εφαρμογή της εργατικής νομοθεσίας και για του λόγου το αληθές παραθέτουμε ορισμένα στοιχεία:
1) 600.000 εργαζόμενοι παρανόμως είναι αδήλωτοι και ανασφάλιστοι.
2) 270.000 εργαζόμενοι παρανόμως εμφανίζονται ως «ελεύθεροι επαγγελματίες» ενώ παρέχουν εξαρτημένη εργασία.
3) 350.000 εργαζόμενοι -οι περισσότεροι- εμφανίζονται ως «προσωρινά απασχολούμενοι», ενώ καλύπτουν πάγιες και διαρκείς ανάγκες.
4) 270.000 εργαζόμενοι -οι περισσότεροι- εμφανίζονται ως «μερικώς απασχολούμενοι» ενώ παρέχουν πλήρη εργασία.
5) 150.000 εργαζόμενοι παρανόμως ενοικιαζόμενοι -οι περισσότεροι- καθώς μετά τους 18 μήνες δεν εντάσσονται στην επιχείρηση όπου εργάζονται ή δεν λαμβάνουν τα ίδια ασφαλιστικά εργασιακά δικαιώματα σύμφωνα με τον νόμο ή οι εταιρίες ενοικίασης προσωπικού εμφανίζονται ως εργολάβοι!!!
6) Οι συλλογικές συμβάσεις εργασίας είναι χωρίς αντίκρισμα καθώς καταστρατηγούνται και δεν εφαρμόζονται.
7) Οι απολύσεις εργαζομένων βρίσκονται σε ημερήσια διάταξη καθώς ακόμα και σε απαιτήσεις εφαρμογής νομίμων δικαιωμάτων ακολουθούν απολύσεις.
8) Οι συνδικαλιστικές ελευθερίες έχουν σταματήσει έξω από τις πύλες των επιχειρήσεων με αποτέλεσμα το 85% των εργαζομένων στον ιδ. τομέα να βρίσκονται εκτός συνδικάτων.
Συνεπώς άλλο πράγμα η ελαστική απασχόληση, και άλλο τα όργια της εργοδοτικής αυθαιρεσίας, άλλο η επισφάλεια και άλλο η βαρβαρότητα.
Τέταρτον: Στην Ελλάδα έχει δημιουργηθεί μια εκτεταμένη ζώνη παράνομων μορφών απασχόλησης και παραβιάσεις στοιχειωδών δικαιωμάτων των εργαζομένων και αυτά δεν είναι σωστό να συγχέονται με τις ελαστικές μορφές απασχόλησης.
Η προσομοίωση της παράνομης απασχόλησης με τις ελαστικές μορφές απασχόλησης εξισώνει τη νομιμότητα με την παρανομία, υποτιμά και υποβαθμίζει την εργοδοτική ασυδοσία, αποπροσανατολίζει τους αγώνες των εργαζομένων για διεκδίκηση νομίμων δικαιωμάτων, απαλλάσσει ευθύνες από την κυβέρνηση και από αρμοδιότητες το υπουργείο Εργασίας για την τήρηση της εργατικής νομοθεσίας.
Είναι άλλο πράγμα ο αγώνας για εφαρμογή της εργατικής νομοθεσίας, για ένταξη των παράνομων μορφών απασχόλησης στη νομιμότητα και άλλο θέμα ο αγώνας για κατάργηση ή τροποποίηση των ελαστικών μορφών απασχόλησης.
Η κυβέρνηση έχει τεράστιες ευθύνες για την τήρηση της εργατικής νομοθεσίας, για την πάταξη της παράνομης απασχόλησης και άλλου είδους ευθύνες για την τροποποίηση της εργατικής νομοθεσίας.
Θα πρέπει να ανέβουν οι τόνοι σε θέματα που αφορούν την τήρηση της εργατικής νομοθεσίας. Δεν μπορεί να απολύονται εργαζόμενοι επειδή ζητούν τα νόμιμα ή επειδή εγγράφονται στο σωματείο και αυτό να περνά απαρατήρητο. Δεν μπορεί να υπάρχουν 1.000.000 μισθωτοί διαπιστωμένα σε παράνομο καθεστώς και να παραμένουν στα αζήτητα.
Πέμπτον: Θα πρέπει να αποφεύγονται οι γενικόλογες αναφορές περί επισφάλειας, καθώς ο όρος αυτός είναι πολύ ευρύς και δεν αφορά μόνο τους εργαζόμενους με ελαστικές μορφές απασχόλησης. Σχετίζεται με περισσότερα θέματα, αφορά πολλές κατηγορίες εργαζομένων σχεδόν στο σύνολό τους σήμερα είναι επισφαλείς.
Έχει να κάνει και με την κακοπληρωμένη εργασία ή τις απλήρωτες υπερωρίες, με τις γυναίκες καθώς αμείβονται χαμηλότερα κατά 19% από τον άνδρα, με όλους τους νέους καθώς έχουν διαφορετικά εργασιακά – ασφαλιστικά δικαιώματα από τους παλαιούς εργαζόμενους, με όλους τους συνταξιούχους καθώς οι συντάξεις έχουν παγώσει και δεν ακολουθούν τις αυξήσεις των μισθωτών κ.ο.κ.
Ο αγώνας για κατάργηση της ελαστικής εργασίας, για πλήρη και σταθερή εργασία, είναι οραματικός και χωρίς αποτέλεσμα όταν δεν συνδυάζεται με παρεμβάσεις και σε μικρές αλλαγές που πρέπει να γίνουν σήμερα. Οι εργαζόμενοι δεν ενεργοποιούνται και δεν κινητοποιούνται για το καλύτερο τη στιγμή που ακόμα και τα νόμιμα δεν εφαρμόζονται.
Συνεπώς οι παρεμβάσεις για την τήρηση της εργατικής νομοθεσίας ενάντια στην εργοδοτική ασυδοσία αφορούν το σήμερα, είναι πειστικές για τους εργαζόμενους και θα πρέπει να πυκνώσουν. Όμως για να έχουν αποτέλεσμα θα πρέπει να είναι στοχευμένες, να γίνονται αντιληπτές και κατανοητές ανά κατηγορία εργαζομένων και να έχουν συνέχεια.
Ορισμένες προτάσεις ανά κατηγορία εργαζομένων:
Οι προτάσεις κατατάσσονται σε τρεις ενότητες, στην τήρηση της εργατικής νομοθεσίας, στη θωράκιση και σε κατάργηση νόμων.
1) Αυστηρή τήρηση της εργατικής νομοθεσίας:
Η κυβέρνηση έχει την υποχρέωση και την ευθύνη για την τήρηση της ισχύουσας νομοθεσίας:
Α) Ένταξη στη νόμιμη απασχόληση, όλων των αδήλωτων – ανασφάλιστων, απαιτήσεις μισθολογικών διαφορών και αναδρομική ασφαλιστική τακτοποίηση. Να κηρυχθεί ποινικό αδίκημα η αδήλωτη εργασία. Να δοθούν κίνητρα στους εργαζόμενους για να καταγγέλλουν και οι ίδιοι την ανασφάλιστη εργασία.
Β) Ένταξη στη νόμιμη εξαρτημένη εργασία όλων των ψευδο-αυτοαπασχολούμενων, απαιτήσεις μισθολογικών διαφορών και αναδρομική ασφαλιστική τακτοποίηση στο ΙΚΑ.
Γ) Ένταξη στις επιχειρήσεις όπου εργάζονται όλοι όσοι έχουν συμπληρώσει 18 μήνες ως ενοικιαζόμενοι και ανεξάρτητα από το εάν η εταιρεία ενοικίασης εμφανίζεται ως «εργολάβος». Απαιτήσεις μισθολογικών και ασφαλιστικών διαφορών.
Δ) Ένταξη στη νόμιμη απασχόληση, με μετατροπή σε αορίστου χρόνου, των επαναλαμβανόμενων συμβάσεων «ορισμένου χρόνου» που καλύπτουν πάγιες και διαρκείς ανάγκες.
Ε) Πάταξη της αυθαιρεσίας με την εφαρμογή των συλλογικών συμβάσεων και της εργατικής νομοθεσίας.
Ζ) Πάταξη της τρομοκρατίας με την εφαρμογή των Νόμων 1767/88 και 1264/82, δημιουργία επιχειρησιακών σωματείων ή συμβουλίων εργαζομένων σε όλες τις επιχειρήσεις άνω των 20 ατόμων.
2) Θωράκιση της νομοθεσίας, που αφορά, την εποχική & μερική απασχόληση, την ανεργία, τις απολύσεις:
Α) Η προσωρινή απασχόληση θα πρέπει να περιοριστεί αυστηρά σε εποχικές εργασίες. Όλοι οι εποχικοί να λαμβάνουν την αποζημίωση με τη λήξη της σύμβασης. Να λαμβάνουν ειδική προσαύξηση στον μισθό. Χωρίς αποκλεισμούς να εντάσσονται όλοι στον Νόμο 1836/89 για να λαμβάνουν το ειδικό βοήθημα από τον ΟΑΕΔ.
Β) Να προστατευτούν τα δικαιώματα των εργαζομένων στη «μερική απασχόληση». Να αμείβονται ως υπερωρία οι υπερβάσεις των ωραρίων. Να μην αποκλείονται από τα βαρέα λόγω μικρότερου χρόνου εργασίας. Να μην αποκλείονται από το πενθήμερο και να ασφαλίζονται για 25 ημέρες τον μήνα. Οι άδειες, τα επιδόματα αδείας, τα δώρα Χριστουγέννων – Πάσχα, οι αποζημιώσεις να υπολογίζονται με βάση τον πραγματικό χρόνο εργασίας και όχι με αυτόν που φαίνεται στα χαρτιά. Να μην εξαιρείται κανείς από την ειδική προσαύξηση στον μισθό. Να απαγορεύονται οι επαναλαμβανόμενες αλλαγές των ωραρίων εργασίας. Να περιοριστεί στο 10% ανά επιχείρηση.
Γ) Να ενισχυθούν τα δικαιώματα των ανέργων. Να αυξηθεί το επίδομα ανεργίας, να καταβάλλεται για όλο το χρονικό διάστημα, να λογίζεται ως χρόνος ασφάλισης, κ.λ.π.
Δ) Προστασία όλων των εργαζομένων από αυθαίρετες απολύσεις. Να απαγορεύονται οι απολύσεις σε εργαζόμενους που αποκαλύπτουν ανασφάλιστη εργασία ή, όταν γίνεται, μετά από διεκδίκηση μισθολογικών διαφορών. Να απαιτείται το τεκμήριο σπουδαίου λόγου και να θεωρούνται άκυρες για εργαζόμενους άνω των 50 ετών.
3) Κατάργηση νόμων:
* Να καταργηθεί ο νόμος που επιτρέπει την ενοικίαση ανθρώπων.
* Να καταργηθούν οι νόμοι που διαχωρίζουν τους εργαζόμενους σε παλαιούς και νέους.
* Να καταργηθούν οι «ατομικές συμφωνίες» που μεταβάλλουν εργασιακά δικαιώματα.
* Να καταργηθούν οι νόμοι που παραγράφουν εργασιακά και ασφαλιστικά δικαιώματα.